
转讜住驻讜转





	讜讗驻讬诇讜 讘注诇 讛讞爪专 讘讘注诇 讛讙讙 讗讬谉 讬讻讜诇 诇诪讞讜转. 讗注''讙 讚讙讘讬 [砖诇驻谞讬] 讛讞诇讜谉 讚讬讜爪讗 诇专砖讜转 讛专讘讬诐 诇讗 砖专讬谞谉 讘诪住讻转 注讬专讜讘讬谉 (讚祝 爪讞:) 诇讛谞讬讞 注诇讬讜 讗诇讗 讻诇讬诐 讛谞砖讘专讬诐 诪砖讜诐 讚讞讬讬砖讬谞谉 讚诇诪讗 谞驻讬诇 讜讗转讬 诇讗转讜讬讬 讜讛讻讗 诇讗 讞讬讬砖讬谞谉 砖诪讗 讬驻讜诇 注诇 专讗砖讜 砖诇 讘注诇 讛讞爪专 砖讗讬谞讜 注讜诪讚 讻诇 砖注讛 转讞转 讛讝讬讝 讗''谞 讛转诐 诇讗 讗住专 讗诇讗 诇讛谞讬讞 注诇讬讜 讗讘诇 讛讻讗 讗讬讬专讬 诇诪讬转诇讗 讘讬讛 讚讘讚讘专 讛转诇讜讬 诇讗 讞讬讬砖讬谞谉 诇谞驻讬诇讛 讜讗''转 讜讛讬讗讱 讬讻讜诇 讘注诇 讛讙讙 诇讛砖转诪砖 讘讝讬讝 讜讛讗 讗讬讻讗 诪注拽讛 讚讗诪专 讘驻''拽 (诇注讬诇 讘:) 讙讙 讛住诪讜讱 诇讞爪专 讞讘专讜 注讜砖讛 诇讜 诪注拽讛 讙讘讜讛 讗专讘注 讗诪讜转 讜讬''诇 讻讙讜谉 讚讛讝讬讝 讘拽专谉 讝讜讬转 讘住讜祝 讛诪注拽讛: 诪讗讬 讗讬专讬讗 诇讞爪专 讛砖讜转驻讬谉. 驻''讛 诪讗讬 讗讬专讬讗 诇讞爪专 讛砖讜转驻讬谉 砖诪讝讬拽 诇砖谞讬诐 诪砖诪注 诪转讜讱 驻讬专讜砖讜 砖讛讜讗 讗讬谞讜 砖讜转祝 讘讗讜转讛 讞爪专 讜拽砖讛 诇专''讬 诇驻讬专讜砖讜 诪讚诪住讬拽 讘转专 讛讻讬 讗诇讗 讗驻讬诇讜 诇讞爪专 讛砖讜转驻讬谉 讚讗诪专 诇讬讛 住讜祝 住讜祝 讘注讬转 诇讗讬爪讟谞讜注讬 诪讬谞讗讬 诪砖诪注 砖讛讜讗 砖讜转祝 讜谞专讗讛 诇专''讬 诇驻专砖 诪讗讬 讗讬专讬讗 诇讞爪专 讛砖讜转驻讬谉 砖讛讜讗 诪讝讬拽 诇讜 诪砖谞讬 诪拽讜诪讜转 讗驻讬诇讜 诇讞爪专 讞讘讬专讜 砖讗讬谞讜 诪讝讬拽 诇讜 讗诇讗 诪讻讗谉 谞诪讬 讜诇驻讬' 拽砖讛 诇专砖讘''讗 讚讗''讻 讗诪讗讬 拽讗诪专 注讚 讛讗讬讚谞讗 讛讜讛 讘注讬转 讻讜' 讛讜讛 诇讬讛 诇诪讬诪专 拽讗 诪砖诪注 诇谉 讚讘砖谞讬 诪拽讜诪讜转 诇讗 诪爪讬谞讗 诇讗讬爪讟谞讜注讬 诪讬谞讱 讜谞专讗讛 诇讬 讚诪注讬拽专讗 讚驻专讬讱 诪讗讬 讗讬专讬讗 诇讗 住诇拽讗 讚注转讬讛 砖讬砖 诇讜 砖讜转驻讜转 讘讞爪专: 讘讘讬转 诇讗 讘注讬谞讗 诇讗讬爪讟谞讜注讬 诪讬谞讱. 驻讬专讜砖 讻砖讗转讛 讘讘讬转 讗讘诇 驻讬专讜砖 讗讞专 砖驻''讛 讻砖讗谞讬 讘讘讬转 讗讬谉 谞专讗讛 诇专砖讘''讗 讚讛砖转讗 谞诪讬 诇讗 讘注讬 诇讗讬爪讟谞讜注讬 讘转砖诪讬砖 讛讘讬转 讚讛讗 讛讗讬 讞诇讜谉 讚驻转讞 讗讬谞讜 诇讗 讻谞讙讚 讛驻转讞 讜诇讗 讻谞讙讚 讛讞诇讜谉 讚讛讗 转谞谉 (诇拽诪谉 讚祝 住.) 讗讬谉 驻讜转讞讬谉 讞诇讜谉 讻谞讙讚 讛讞诇讜谉 讻讜':





专讘讬谞讜 讙专砖讜诐

诪驻谞讬 砖讬讻讜诇 诇诪讞讜转. 讜诇注讻讘 讗讚诐 讘讞讘讬专讜 砖诇讗 讬讜爪讬讗 讘讞爪讬专讜 讝讬讝 讟驻讞 讜讗诐 驻讞讜转 诪讟驻讞 讛讜讗 讗讬谉 诇讜 讞讝拽讛 讘讞爪专 砖讗讬谞讜 讞砖讜讘. 讜讗讬谉 讬讻讜诇 诇诪讞讜转 讘讬讚讜 讘注诇 讛讞爪专 砖诇讗 讬讜爪讬讗 讘讞爪讬专讜 驻讞讜转 诪讟驻讞 砖讻讬讜谉 砖讗讬谉 诇讜 讞讝拽讛 讘讻讱 诪讗讬 讗讬讻驻转 诇讬讛:



讛讻讬 拽讗诪专. 讛讞讝讬拽 讘讟驻讞 砖讬砖 诇讜 讘讞爪专 讞讘讬专讜 讝讬讝 专讞讘 讟驻讞 讜讘诪砖讱 讗专讻讜 讚' 讬砖 诇讜 讞讝拽讛 讘讞爪专 讘专讜讞讘 讚' 讻谞讙讚 讗讜专讱 讻诇 讛讻讜转诇 砖讻讬讜谉 砖诇讗 诪讬讞讛 讘讜 讘注诇 讞爪专 讘讝讬讝 讞砖讜讘 讻讝讛 讘讬讚讜注 砖讬砖 诇讜 讞讝拽讛 讘讞爪专 讻谞讙讚 讻诇 讛讻讜转诇 讘专讜讞讘 讗讜转讜 讝讬讝:



诇讗 砖谞讜. 砖讗讬谉 讬讻讜诇 诇诪讞讜转 讗诇讗 讘注诇 讛讙讙 讘讘注诇 讞爪专 砖讗讬谉 讬讻讜诇 讘注诇 讛讙讙 诇注讻讘 诇讘注诇 讛讞爪专 砖诇讗 讬砖讬诐 讘讞讜专 砖讘讻讜转诇讜 讝讬讝 驻讞讜转 诪讟驻讞 讗诐 讛讜讗 爪专讬讱 诇讜 砖讻讘专 讗讬谉 诇讜 讞讝拽讛:



讗讘诇 讘注诇 讞爪专 讘讘注诇 讛讙讙 讬讻讜诇 诇诪讞讜转. 砖诇讗 讬讜爪讬讗 讝讬讝 驻讞讜转 诪讟驻讞 讘讞爪讬专讜 讘讻讜转诇讜:



诪专 住讘专. 专讘 讛讜谞讗:



砖诪讬讛 讛讬讝拽. 诇讛讻讬 诪注讻讘 讘注诇 讞爪专 诇讘注诇 讛讙讙 砖讗讙讘 砖讬砖讞讛 诪专讗砖 讙讙讜 讜讬砖转诪砖 讘讗讜转讜 讝讬讝 驻讞讜转 诪讟驻讞 砖讬拽砖讜专 讘讜 讞讘诇 讗讜 讬转诇讛 注诇讬讜 [讬住转讻诇] 讻诇讜诐 诪诪谞讜 讘讞爪专 讜专"讬 住讘专 诇讗讜 砖诪讬讛 讛讬讝拽: 讜砖讗谞讬 讛讻讗 讚讗诪专 诇讬讛 讘注诇 讛讙讙 诇讘注诇 讞爪专 诇转砖诪讬砖 诇讗 讞讝讬 讛讛讜讗 讝讬讝 驻讞讜转 诪讟驻讞 砖讗讬谉 专讗讜讬 诇注诪讜讚 注诇讬讜 讜诇讗 讞讝讬 讗诇讗 诇诪讬转诇讬 讘讬讛 砖讜诐 讞驻抓:



讻讬 转诇讬谞讗 讘讬讛 诪讬讚讬 诪讛讚专谞讗 讗驻讗讬 讜转诇讬谞讗. 讜诇讗 讗住转讻诇 讘讞爪讬专讱:



讜讗讬讚讱. 讘注诇 讞爪专 讗诪专 讝讬诪谞讬谉 讚讘注讬转转 砖诇讗 讬讛讗 转诇讜讬 讗讜 砖讜专 讘讝讬讝 讬驻讛 讜诪注讬讬谞转 讜讗讙讘 讛讻讬 转住转讻诇 讘讞爪讬专讬:



驻讬住拽讗 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉. 讘讞爪专 砖讬砖 诇讜 砖讜转驻讜转 讘讛 讗诐 讗讬谉 诇砖讗专 砖讜转驻讬谉 砖诐 讞诇讜谞讜转:



讗驻讬' 诇讞爪专 讞讘讬专讜. 砖诇 讬讞讬讚 讗讬谉 专砖讗讬 诇驻转讜讞 诪砖讜诐 讛讬讝拽 专讗讬讛:



诇讗 诪讘注讬讗 诇讞爪专 讞讘讬专讜 讚诇讗. 诪砖讜诐 讚讗讬谉 诇讜 讞诇拽 讘讛:



讗讘诇 诇讞爪专 砖讜转驻讬谉. 砖讬砖 诇讜 讞诇拽 讘讛 讛讗 诪爪讬 讗诪专 诇讬讛 住讜祝 住讜祝 讚讗 讘注讬转 讗讬爪讟谞讜注讬 诪讬谞讗讬 讻砖讗谞讬 谞讻谞住 讜讬讜爪讗 讘讞爪专 讻讱 讛爪谞注 注爪诪讱 讻砖讞诇讜谞讜转讬 驻转讜讞讬谉:



拽诪"诇. 讚诪爪讬 讗"诇 讛砖讜转祝 注讚 讛讗讬讚谞讗 拽讜讚诐 驻转讬讞转 讛讞诇讜谞讜转 讻砖讗转讛 讘讞爪专 讛讬讬转讬 爪专讬讱 诇讛爪谞注 诪诪讱 讜讻砖讛讬讬转 讘讘讬转 诇讗 讛讬讬转讬 爪专讬讱 诇讛爪谞注. 注讻砖讬讜 讗驻讬' 讻砖讗转讛 讘讘讬转 爪专讬讱 讗谞讬 诇讛爪谞注 诪诪讱 讘讞爪专 诪驻谞讬 讞诇讜谞讜转讬讱:



砖驻转讞. 诇讞爪专 讛砖讜转驻讬谉 讜诇讗 诪讬讞讜 讜砖讜讘 诪讬讞讜:



诇讱 讬讙注 讜住转讜诐. 砖讗讬谉 讞讝拽讛 注讚 讙' 砖谞讬诐:



讗诪专 专讘 谞讞诪谉 讜诇住转讜诐. 砖讗诐 讬砖 诇讗讚诐 讞诇讜谉 讘讞爪专 讞讘讬专讜 讜讘讜谞讛 讘注诇 讞爪专 讻谞讙讚讜 讜住讜转诪讜 讘驻谞讬诐. 讗诐 诇讗 诪讬讞讛 诇讗诇转专 讘注诇 讞诇讜谉 (砖注讛) 诇讗诇转专 讛讜讬 讞讝拽讛 诇讘注诇 讞爪专 诇住讜转诪讜:





专诪讘"谉

诪转谞讬转讬谉: 诇拽讞 讘讬转 讘讞爪专 讗讞专 诇讗 讬驻转讞谞讜 诇讞爪专 讛砖讜转驻讬谉. 专讗讬转讬 诇驻专砖讛 讘驻讬专讜砖 诪讘讜讗专 注诇 讚注转 专讘讬谞讜 讛讙讚讜诇 讝"诇 讻驻讬 砖驻讬专砖讛 讘转砖讜讘讜转讬讜 讜诪拽爪转讛 讘讛诇讻讜转 讜注讚讬讬谉 诪注专注专讬谉 注诇 讚讘专讬讜 讛讜讬 讬讜讚注 讚诪注讬拽专讗 拽住"讚 讘讙诪专讗 诇驻专讜讻讬 诪转谞讬' 讛讻讬 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讗讞专转 讗注"驻 砖讬砖 诇讜 讘讛 砖转讜祝 诪转诪转 讘讬转 讗讞专 砖谞诪爪讗讜 诇讜 注讻砖讬讜 砖谞讬 讘转讬诐 驻转讜讞讬诐 讜讬砖 诇讜 讘讛 砖谞讬 讘转讬诐 讜转讞诇讛 讘讬转 讗讞转 讜驻转讞 讗讞讚 讘诇讘讚 讛讬讛 诇讜 讘讛 讜讬讻讜诇讬谉 讛砖讜转驻讬谉 诇讜诪专 诇讜 注讻砖讬讜 讗转讛 谞讜讟诇 砖诪谞讛 讘讞爪专 讜诪转讞诇讛 诇讗 讛讬讛 讚讬谞讱 诇讬讟讜诇 讗诇讗 讗专讘注 讜讻谉 讗诐 专讜爪讛 诇讘谞讜转 注诇讬讬讛 注诇 讙讘讬 讘讬转讜 讜诇注砖讜转 诇讜 住讜诇诐 讜驻转讞 讘讞爪专 讛砖讜转驻讬谉 讜诇讗 讬驻转讞谞讛 讻诇诇 诇转讜讱 讘讬转讜 讬讻讜诇讜转 诇注讻讘 注诇讬讜 诪驻谞讬 砖讚讬谞' 砖诇 注诇讬讬讛讜 讻讙讜谉 讝讜 诇讬讟讜诇 讚' 讗诪讜转.
讗诇讗 讗诐 专爪讛 讘讜谞讛 讞讚专 诇驻谞讬诐 诪讘讬转讜, 驻讬专讜砖 诇诪讗讬 讚拽住"讚 讛砖转' 讛讬讛 爪专讬讱 诇讜诪专 砖讞讚专 讝讛 讛讜讗 讻注讬谉 讗讜转讜 讞讚专 砖砖谞讬谞讜 讘讛诪讜讻专 讗转 讛讘讬转 砖讛讜讗 讚讜诪讛 诇讬爪讬注 讜讗注"驻 砖讬讛讗 诇讜 驻转转 讘讞爪专 讗讬谞谉 讬讻讜诇讬谉 诇注讻讘 注诇讬讜 诪驻谞讬 砖讗讬谉 讚讬谞讜 讗诇讗 讻讬爪讬注 砖讗讬谞讜 谞讜讟诇 讚' 讗诪讜转 讘讞爪专 讻诪讜 砖砖谞讜 讘转讜住驻转' 讛讬爪讬注 讜讛讚讜转 讜讛注诇讬' 讗讬谉 诇讛诐 讚' 讗诪讜转 讜讘讜谞讛 注诇讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜 讜讻讬讜谉 砖讛讬讗 驻转讜讞讛 诇转讜讱 讘讬转讜 讗讬谉 诇讛 讚' 讗诪讜转 讘讞爪专 砖讬讻讜诇 讛讜讗 诇驻专拽 谞砖讗讜 讜诇讛讻谞讬住讜 讘驻讞转讜 砖诇 讘讬转 讜讻谉 讛讚专讱 讜讗注"驻 砖讬砖 诇讛 驻转讞 诇注诇讬讬讛 讘讞爪专 砖讻讱 讛讜讗. 讚专讱 讻诇 讛注诇讬讜转 讗讬谉 讛砖讜转驻讬谉 诪注讻讘讬谉 讗讜转讜 诪驻谞讬 砖讗讬谉 诇讛 讚' 讗诪讜转 讘讞爪专 诪驻谞讬 讛讟注诐 砖讗诪专谞讜 讜注诇讬讛 砖谞讬谞讜 讘转讜住驻转' 砖讗讬谉 诇讛 讚' 讗诪讜转 讻讱 讬砖 诇驻专砖 诪砖谞转谞讜 讙诐 讬砖 诇讛 驻谞讬诐 讗讞专讜转 诇驻讬讻讱 砖讗诇讜 讘讙诪专讗 诪讗讬 讟注诪' 讜讛砖讬讘讜 诇讗 诪砖讜诐 讞诇讜拽讛 讚讞爪专 讚讗讬 讛讻讬 诪讗讬 讗讬专讬讗 诇拽讞 讘讬转 讗驻讬诇讜 讘讘讬转讜 谞诪讬 讗诇讗 诪驻谞讬 砖诪专讘注 注诇讬讛谉 讗转 讛讚专讱 讻诇讜' 砖讛讬讜诐 讗讜 诪讞专 讬砖讻讬专谞讜 诇讗讞专讬诐 讗讜 诪注讻砖讬讜 讬讜砖讘 讗讻住谞讬讬' 讛专讘讛 讘讘讬转讜 讻讬讜谉 砖讬砖 诇讜 驻转讞 讗讞专 讘讞爪专 讜诇讗 讬讻谞住讜 讚专讱 讘讬转讜 诪讛 砖诇讗 讛讬讛 讬讻讜诇 诇注砖讜转 诪拽讜讚诐 诇讻谉 讜讛讚专讱 诪转专讘讛 注诇讬讛谉 讜讗驻讬诇讜 讛讬讻讗 讚诇讬讻讗 诪砖讜诐 讛诇讜拽讛 讚讞爪专 讻讙讜谉 讚讛讜讜 诇讬讛 讘讘讬转讜 砖谞讬 驻转讞讬诐 讜专讜爪讛 诇住转讜诐 讗讞讚 诪讛诐 讗"谞 讚讛讜讛 诇讬讛 诇讚讬讚讬讛 讘专 转诪谞讬 讜诪砖讜讬 诇讛讜 讛砖转' 转专讬 讘专 讗专讘注讬 讞讚 诇讘讬转讜 讜讞讚 诇讘讬转 砖诇拽讞 讗"讛 诪注讻讘讬谉 注诇讬讜 诪砖讜诐 专讘讜讬 讛讚专讱 讜讛拽砖讜 讗讬 讛讻讬 住讬驻讗 讚拽转谞讬 讜讗诐 专爪讛 讘讜谞讛 讗转 讛讞讚专 诇驻谞讬诐 诪讘讬转讜 讜讘讜谞讛 注诇讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜 讝讛 诇讗 诪讚讘讛 注诇讬讛谉 讗转 讛讚专讱 砖讻讬讜谉 砖讬砖 诇注诇讬讛 驻转讞 讜讞爪专 讬讻讜诇讬谉 讛砖讜讻专讬谉 诇讬讻谞住 讚专讱 讗讜转讜 驻转讞 讜注砖讜讬 讛讜讗 诇讛砖讻讬专 讻讬讜谉 砖讗讬谉 爪专讬讻讬谉 诇讛讻谞住 讚专讱 讘讬转讜 砖诇 讝讛 讜讻谉 讞讚专 谞诪讬 拽砖讬' 诇讬讛 讚讗讬 讻注讬谉 讬爪讬注 驻砖讬讟讗 讜注讜讚 讚讻讬讜谉 讚拽砖讬讗 诇讬讛 诪转谞讬转讬谉 诇讗 诪专讞讬拽 讘讞讚专 诇讞驻讜拽讬 诪住转诪讬讛 讜讚注转 讛诪拽砖讛 讛讬讛 砖讟注诐 诪砖谞转谞讜 诪驻谞讬 讚' 讗诪讜转 砖诇 讞爪专 讻驻讬 诪讛 砖驻讬专砖谞讜. 
讜诪驻专拽讬谞谉 诪讗讬 讞讚专, 砖讞诇拽 讞讚专讜 诇砖谞讬诐 讻诇讜诪专 讞讚专 讝讜 讗讬谉 诇讜 驻转讞 讘讞爪专 讛砖讜转驻讬谉 讜诇讗 诇讞爪专 砖诇讜 砖驻转讜讞 诇讝讛 讛讞爪专 砖诇 砖讜转驻讬谉 讗诇讗 驻转讞讜 讘转讜讱 讛讘讬转 讛讜讗 讜讗讬谉 诇讜 驻转讞 讘诪拽讜诐 讗讞专 讜讛讬讬谞讜 砖讞诇拽 讘讬转讜 诇砖谞讬诐 讜注砖讛 诪讗讞讚 诪讛谉 讞讚专.
讜讛"讛 诇诇讜拽讞 诪讗讞专 讘讬转 诇驻谞讬诐 诪讘讬转讜 讜驻转讞讜 诇转讜讱 讘讬转讜 讜诇讗 注砖讛 诇讜 驻转转 讘讞爪专 讛砖讜转驻讬谉 讜住转诐 讛驻转讞 砖讛讬讛 诇讜 讘讗讜转讛 讞爪专 讗讞专转 砖讛讻诇 讘讻诇诇 讞诇拽 讞讚专讜 诇砖谞讬诐 讜诪讗讬 注诇讬讛 讗驻转讞 讘诇讜诪讚 砖讗讬谉 驻转讞 讘讞爪专 讻诇诇 讗诇讗 讚专讱 讗专讜讘讛 注讜诇讬谉 诇讛 讜讻讬讜谉 砖讗讬谉 谞讻谞住讬谉 讘讛 讗诇讗 讚专讱 讛讘讬转 讗讬谞讜 注砖讜讬 诇讛砖讘讬专 诇讗讞专讬诐 砖讬注讘专讜 讚专讱 注诇讬讜 讜讗讬谉 讛砖讜转驻讬谉 讬讻讜诇讬谉 诇诪讞讜转 讘讬讚讜, 讝讛讜 驻讬专讜砖 讛砖诪讜注讛 砖驻讬专砖 专讘讬谞讜 讛讙讚讜诇 讝"诇.
讜讻讱 诪爪讗转讬讛 讘转讜住驻转讗. 讬砖 诇讜 讙讙 讘专砖讜转 讛专讘讬诐 讜诪讘拽砖 诇讘谞讜转 注诇 讙讘讬讜 注诇讬讛 诇驻讜转讞讛 诇讞爪专 讛砖讜转驻讬谉 讬讻讜诇讬谉 诇注讻讘 注诇 讬讚讬讜 诪驻谞讬 砖诪专讘讛 注诇讬讛谉 讗转 讛讚专讱 讻讬爪讚 讛讜讗 注讜砖讛 注讜砖讛 诇讜 诇讜诇 讜驻讜转讞讛 诇转讜讱 讘讬转讜 注"讻 讜讝讛 诪驻讜专砖 讻诪讜 砖驻讬专砖谞讜 砖讗诐 专爪讛 诇驻讜转讞讛 讘转讜讱 讘讬转讜 讜讬注砖讛 诇讜 诇讜诇 砖讬注诇讛 诇讛 讚专讱 讘讬转讜 讘诇讗 砖讬驻转讞 诇讛 驻转讞 诇讞爪专 讛砖讜转驻讬谉 注讜砖讛. 
讜注讜讚 转谞讬讗 讘转讜住驻转讗 (讘"诪 讬讗,讞) 讘谞讛 讘讬转 诇驻谞讬诐 诪讘讬转讜 讜拽谞讛 讙讬谞讛 诇驻谞讬诐 诪讙讬谞转讜 (讗讜) [讗讬谉] 诇讜 讘讞爪专 讗诇讗 讚' 讗诪讜转 讘诇讘讚 讞诇拽 讘讬转 诇驻谞讬诐 诪讘讬转讜 讜讙谞讛 诇驻谞讬诐 诪讙谞转讜 讗讬谉 诇讜 讘讞爪专 讗诇讗 讚' 讗诪讜转 讜诇讗 讬驻转讞诐 诇讞爪专 讛砖讜转驻讬谉 讗讘诇 驻讜转讞诐 诇转讜讱 砖诇讜 驻讬专讜砖 拽谞讛 讘讬转 讘讞爪专 讗讞专转 讗讜 讙谞讛 讗讞专转 诇驻谞讬诐 诪砖诇讜 讗讬谉 诇讜 讘讞爪专 讗诇讗 讚' 讗诪讜转 讻讬讜谉 砖讛谉 驻转讜讞讜转 诇转讜讱 砖诇讜 诇驻讬讻讱 诇讗 讬驻转讞 诇讛谉 驻转讞 讘讞爪专 讛砖讜转驻讬谉 讗讘诇 驻讜转讞讬谉 诇转讜讱 砖诇讜 讻诇讜诪专 诇讘讬转讜 讛驻转讜讞 诇讞爪专 讛砖讜转驻讬谉 砖讗讬谉 讘讝讛 讚讬谉 专讘讜讬 讛讚专讱, 讜转讜 诇讗 诪讬讚讬.





专砖讘"讗

 讘讗 诇驻谞讬 专讘讬 讞讬讬讗 讜讗诪专 诇讜 讬讙注转 讜驻转讞转 诇讱 讬讙注 讜住转讜诐. 诪讻讗谉 讛讘讬讗 讛专讘 讗诇驻住讬 讝"诇 专讗讬讛 讘转砖讜讘转讜, 砖讗讬谉 诇讛讬讝拽 专讗讬讛 讞讝拽讛, 诪讚拽讗诪专 诇讜 专讘讬 讞讬讬讗 讬讙注转 讜驻转讞转 讬讙注 讜住转讜诐. 讜诇驻讬 讚讘专讬讜 讗驻讬诇讜 诇注讜诇诐 拽讗诪专 诇讬讛 专讘讬 讞讬讬讗 砖讗讬谉 诇讜 讞讝拽讛, 讚讻讬 讛讜讛 诪注砖讛 诇讗讞专 砖诇砖 讛讜讛, 讜讗讬讻讗 诇诪讬讚拽, 诪讗讬 拽讗诪专 诇注讬诇 讙讘讬 专讘 注谞谉 讚砖拽诇 讘讚拽讗 讘讗专注讗, 讻诪讗谉 讻专讘讬 讬讛讜讚讛 讜专讘讬 讬砖诪注讗诇 讚讗诪专讜 讻诇 砖讘驻谞讬讜 诇讗诇转专 讛讜讬讗 讞讝拽讛, 讜诪谞讗 诇讬讛 讚专讘讬 讬砖诪注讗诇 讗驻讬诇讜 诇讗诇转专 拽讗诪专, 讚讬诇诪讗 诇讗讞专 砖诇砖, 讜诪砖讜诐 讚拽讗 住讘专 讚讛讬讝拽 专讗讬讛 诇讗 砖诪讬讛 讛讬讝拽, 讚讛讗讬 诪注砖讛 诇讗讞专 砖诇砖 讛讜讛. 讜讬砖 诇讜诪专, 诪讚诇讗 砖讗诇 诪诪谞讜 讗诐 讛讞讝讬拽 砖诇砖 砖谞讬诐 讗诐 诇讗讜, 讗诇讗 诪讻讬讜谉 砖住驻专讜 诇讜 诪注砖讛 讗诪专 诇讜 讛讞讝拽转 讘谞讬 讛讞讝拽转, 砖诪注 诪讬谞讛 讚讗诇转专 讛讜讬讗 讞讝拽讛 诇讚讬讚讬讛, 讜专讘讬 讞讬讬讗 谞诪讬 讚诇讗 砖讗诇 诇讜, 讗诇诪讗 诇讚讬讚讬讛 诇注讜诇诐 讗讬谉 诇讜 讞讝拽讛. 讜注讚讬讬谉 讗讬谞讜 诪转讬讬砖讘 讘注讬谞讬, 讚注诇 讻专讞讬谉 讗驻讬诇讜 诇专讘讬 讬砖诪注讗诇 讚讜拽讗 讘砖驻转讞 诇驻谞讬讜 讛讜讗, 讜讗驻讬诇讜 讛讻讬 诇讗 诪爪讬谞讜 砖砖讗诇 诪诪谞讜 讗诐 驻转讞 诇驻谞讬讜 讗讜 诇讗讜, 讗诇讗 讜讚讗讬 诪住转诪讗 砖讗诇 讜讗诪专讜 诇讜, 讜讗祝 注诇 驻讬 砖诇讗 谞讝讻专 讻谉 讘讙诪专讗, 讜讗诐 讻谉 讗祝 讗谞讜 谞讗诪专 砖砖讗诇 专讘讬 讞讬讬讗 讜讗诪专讜 诇讜 砖诇讗 讛讞讝讬拽 砖诇砖 讗诇讗 砖驻转讞 诇驻谞讬讜 讜住讘诇. 讜讬砖 诇驻专砖, 讚驻转讞 讘驻谞讬讜 诇讗 爪专讬讻讗 诇诪讬诪专, 讚讗讬 砖诇讗 讘驻谞讬讜 住讘讜专 讛讬讛 讛驻讜转讞 砖注诇 讻专讞讜 讬讜讻诇 诇驻转讜讞 注诇 讞爪专讜 讗讜 砖讬讝讻讛 讘拽讚讬诪转 驻转讬讞转讜 讛讗 讜讚讗讬 诇讬讻讗 诇诪讬诪专, 讗诇讗 讚讛讛讬讗 注诇 讻专讞讬谉 诇讗 讗讬爪讟专讬讻讗 诇讬讛 诇诪讬诪专. 讗讘诇 讗讬 诇专讘讬 讬砖诪注讗诇 讘讞讝拽转 砖诇砖 转诇讬讗 诪讬诇转讗, 注诇 讻专讞讬谉 诇讗 住讙讬讗 讚诇讗 讗砖诪注讬谞谉, 讜讻谉 谞诪讬 专讘讬 讞讬讬讗. 讗诇讗 砖诪注 诪讬谞讛 讚诇专讘讬 讬砖诪注讗诇 诇讗诇转专 讛讜讬讗 讞讝拽讛 讜诇专讘讬 讞讬讬讗 诇注讜诇诐 讗讬谉 诇讜 讞讝拽讛.





讛诪讗讬专讬

讝讬讝 讝讛 砖讘讬讗专谞讜 讘诪砖谞讛 砖砖讬注讜专讜 讘讟驻讞 驻讬专讜砖讜 讟驻讞 诪专讜讘注 讜讞讝拽转讜 讻砖讬注讜专讜 专"诇 讗讜讬专 砖转讞转讬讜 讘砖讬注讜专 讟驻讞 诪专讜讘注 注讚 注砖专讛 讟驻讞讬诐 转讞转讬讜 讜讻谉 讻诇 砖讛讝讬讝 诪讟驻讞 讜注讚 讗专讘注讛 讗专讱 讜诇讗 讗专讘注讛 讘讻诇诇 讞讝拽转讜 讻砖讬注讜专讜 讗讘诇 讗诐 讛讝讬讝 诪砖讜讱 诇讗讜讬专 讛讞爪专 讘讗专讱 讗专讘注讛 讟驻讞讬诐 讗注"驻 砖讗讬谉 专讞讘讜 讗诇讗 讟驻讞 讛讞讝讬拽 讘专讞讘讜 讻砖讬注讜专 讗专讻讜 讜讻砖专讜爪讛 诇讘谞讜转 转讞转讬讜 爪专讬讱 诇讛谞讬讞 诇讜 讗讜讬专 讗专讘注讛 注诇 讗专讘注讛 讘讙讜讘讛 注砖专讛 讜讬砖 诪驻专砖讬诐 砖讗祝 讗诐 专爪讛 讝讛 诇讛专讞讬讘 讝讬讝讜 注讚 讗专讘注讛 专讜讞讘 讛专砖讜转 讘讬讚讜 讜讻讘专 讘讬讗专谞讜 砖讬砖 诪驻专砖讬诐 讗讜转讛 讘讟注谞讛 讜讗讬谉 讚讘专讬讛诐 谞专讗讬谉 讜讻谉 讬砖 诪驻专砖讬诐 讛讞讝讬拽 讘专讞讘 讗专讘注讛 讻诇讜诪专 讘讗讬讝讛 砖讬专爪讛 砖讗诐 专爪讛 诇砖谞讜转讜 诇讛讬讜转讜 专讞讘 讗专讘注讛 讘讗讜专讱 讟驻讞 注讜砖讛 诇讗 砖讬讝讻讛 讘诪讛 砖诇讗 讛讜爪讬讗 讜诪"诪 讻诇 讛讙讗讜谞讬诐 诪住讻讬诪讬诐 诇讚注转 专讗砖讜谉 讜讻谉 讻转讘讜 讛讙讗讜谞讬诐 砖讻诇 砖讘注诇 讛讙讙 诪讞讝讬拽 讘讝讬讝 讗讬谉 讘注诇 讛讞爪专 讬讻讜诇 诇讛砖转诪砖 讘讜:



讝讛 砖讗诪专讜 讘住讜讙讬讗 讝讜 诇讬诪讗 讘讛讬讝拽 专讗讬讬讛 拽讗 诪讬驻诇讙讬 讚诪专 住讘专 砖诪讬讛 讛讬讝拽 讜诪专 住讘专 诇讗 砖诪讬讛 讛讬讝拽 讬砖 砖讜讗诇讬谉 讘讛 讜讗诐 讛讬讛 住讜讘专 砖讗讬谞讜 讛讬讝拽 诪讗讬 讗讬专讬讗 驻讞讜转 诪讟驻讞 讗驻讬诇讜 讘讟驻讞 诇讗 讬讛讗 讬讻讜诇 诇诪讞讜转 讜驻讬专砖讜 讘讛 砖讻诇 砖转砖诪讬砖讜 拽讘讜注 讗祝 诇讚注转 讛讗讜诪专 诇讗 砖诪讬讛 讛讬讝拽 讬讻讜诇 诇诪讞讜转 讜讬砖 诇诇诪讜讚 诪诪谞讛 讻谉 讘诪拽讜诐 砖讗讬谉 砖诐 讛讬讝拽 专讗讬讛:



讝讛 砖讘讬讗专谞讜 讛专讘讛 驻注诪讬诐 砖讬砖 诪谉 讛诪驻专砖讬诐 砖诪驻专砖讬诐 讛讞讝拽讜转 讘砖诇砖 砖谞讬诐 讗祝 讙讚讜诇讬 讛诪驻专砖讬诐 谞讜讟讬诐 诇讜诪专 讻谉 讗祝 讘讞诇讜谉 讜砖讗讬谉 诇讜 讞讝拽讛 讗诇讗 讘讟注谞讛 讜诪讞讝拽讬诐 讟注谞转诐 诪诪讛 砖砖谞讬谞讜 讛讞诇讜谞讜转 讘讬谉 诪诇诪注诇讛 讜讻讜' 讜讗诇讜 讛讬讜 谞拽谞讬谉 讘讞讝拽转 诪讞讬诇讛 诇讗 讛讬讬谞讜 诪讜谞注讬诐 诪诇讘谞讜转 讘讞爪专讜 砖讗诐 诪讞诇 讗转 谞讝拽讜 诇讗 讛拽谞讛 讗专讘注 讗诪讜转 讘讞爪专讜 讜驻讬专砖讜 诪讝讛 砖讗讬谉 讞讝拽讛 讝讜 讗诇讗 讘讟注谞讛 讜讗诐 转诪爪讗 诇讜诪专 砖讬砖 讞讝拽讛 讘诇讗 讟注谞讛 讗讬谉 诪讜谞注讬谉 诪诪谞讜 诪诇讘谞讜转 讻谞讙讚讜 讗诇讗 讘讟注谞讛 讜讘砖诇砖 讜诪"诪 讻诇 讘讗 讘讟注谞讛 讜讛讞讝讬拽 砖诇砖 讜讝讛 讗讜诪专 诇讗 诪讻讬专讛 讛讬转讛 讗诇讗 诪讞讬诇讛 讜讛专讬谞讬 讘讜谞讛 讻谞讙讚讜 讗讬谉 砖讜诪注讬谉 诇讜 讜讻诇 讗诇讜 讚讘专讬诐 诪讞讚砖讬诐 砖讗讬谉 讛砖讟讛 住讜讘诇转谉 讘砖讜诐 驻谞讬诐 讜讻谉 讻转讘讜 讘讛 讚讘专讬诐 讗讞专讬诐 讜讝讛 砖讗讬谉 讞讝拽讛 讗诇讗 诇讗讜转讜 注谞讬谉 诇讗 诇讛讜住讬祝 注诇讬讜 讜诇讗 讬讞讚砖讜 诇讗 诇讛讜住讬祝 讻讙讜谉 诪讛讜讚专讬 诇讻砖讜专讬 讜讻讬讜爪讗 讘讗诇讜 讗诇讗 讘讟注谞讛 讜讻讘专 讻转讘谞讜 砖讟转谞讜 讘讛 讘驻专拽 专讗砖讜谉 讜诪诪讛 砖讻转讘讜 讘注谞讬谉 讝讛 讙诐 讻谉 讛讜讗 砖讗诐 讛讞讝讬拽 诪转讜专转 诪讞讬诇讛 讗诐 谞驻诇 讛讻讜转诇 讜讘讗 诇驻转讜讞 讘讛 讞诇讜谉 讘讘谞讬谉 讛砖谞讬 讘诪拽讜诪讜 砖诇 专讗砖讜谉 诪注讻讘 注诇讬讜 讜讻谉 讘讛讜爪讗转 讝讬讝讬谉 讜讘谞讟驻讬 讜讻谉 讘讻诇 讞讝拽转 诪讞讬诇讛 讜讛讚讘专讬诐 诪讞讚砖讬诐 讗祝 讘讝讜 讗诇讗 砖讛诐 诪讘讬讗讬谉 专讗讬讛 诪诪讛 砖讗诪专讜 讛诪讜讻专 讘讬转 诇讞讘专讜 注诇 诪谞转 砖讚讬讜讟讗讛 讛注诇讬讜谞讛 砖诇讜 讚讬讜讟讗 讛注诇讬讜谞讛 砖诇讜 讜讗诪专 专讘 驻驻讗 砖讗诐 专爪讛 诇讘谞讜转 注诇讬讛 注诇 讙讘讛 讘讜谞讛 讜讗讬 谞驻诇 讛讚专 讜讘谞讬 讜讗诐 讗驻讬诇讜 讘讞讝拽转 诪讞讬诇讛 讗转讛 讗讜诪专 讻谉 诪讛 讛讜爪专讱 诇诇诪讚讛 讘讝讛 砖砖讬讬专 诇注爪诪讜 讜讗注"驻 砖讘诇拽讞 讞爪专 讜讘讛 讝讬讝讬谉 讗诪专讜 谞驻诇讛 讞讜讝专 讜讘讜谞讛 讗讬谞讜 讗诇讗 诪驻谞讬 砖讟讜注谞讬谉 诇诇讜拽讞 讜讬砖 诇讜 讟注谞讛 砖讛诪讜讻专 讻谞住 诇转讜讱 砖诇讜 讛讗 讻诇 砖讗讬谉 注诪讜 讟注谞讛 讗诐 讞讝专 讜讘谞讛 讗讬谞讜 诪讜爪讬讗 砖讗诐 讻谉 讗祝 讘讝讜 诇讗 讛讬讛 爪专讬讱 诇讗诪专讛:



讛诪砖谞讛 讛讗讞转 注砖专讛 讜讛讻讜谞讛 讘讛 诇讘讗专 注谞讬谉 讛讞诇拽 讛砖讘讬注讬 讜讗诪专 注诇 讝讛 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖转驻讬谉 讘谞讛 注诇讬讛 注诇 讙讘讬 讘讬转讜 诇讗 讬驻转讞谞讛 诇讞爪专 讛砖讜转驻讬谉 讗诇讗 讗诐 专爪讛 讘讜谞讛 讞讚专 诇驻谞讬诐 诪讘讬转讜 讜讘讜谞讛 注诇讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜 讗诪专 讛诪讗讬专讬 诇讗 讬驻转讞 讗讚诐 讞诇讜谞讜转讬讜 诇诪爪专 讛砖讜转驻讬谉 讻诇讜诪专 诇讗 住讜祝 讚讘专 砖讘讞爪专 讞讘专讜 讗讬谉 诇讜 诇驻转讜讞 讗诇讗 讗祝 讘讞爪专 砖讛讬讗 诪砖转驻转 注诪讜 讜讗注"驻 砖诪"诪 爪专讬讱 讞讘专讜 诇讛转谞讛讙 注诪讜 讚专讱 爪谞讬注讜转 讘诇讗 驻转讬讞转 讞诇讜谉 讝讛 诪爪讚 讛讞爪专 诪"诪 讗讬谞讜 爪专讬讱 诇爪谞讬注讜转 砖讘转讜讱 讛讘讬转 讜注讻砖讜 讛讜讗 爪专讬讱 诇爪谞讬注讜转 讗祝 讘讘讬转 讜谞转讙诇讙诇 诪讚讬谉 讛讬讝拽 讝讛 诇讚讬谉 讗讞专 讛讘讗 讘砖讘讬诇 讗讞专讬诐 讜讗诪专 砖讗诐 诇拽讞 讘讬转 讘讞爪专 讗讞专转 诇讗 讬驻转讞谞讛 诇讞爪专 讝讛 驻讬专讜砖 砖专讗讜讘谉 讝讛 讛讬讛 讘讬转讜 驻转讜讞 诇讞爪专 讝讛 讜诇拽讞 讘讬转 讛住诪讜讻讛 诇讜 诪讗讞专讬讜 砖讛讬转讛 驻转讜讞讛 诇讞爪专 讗讞专转 讜专爪讛 诇驻转讜讞 讘讻讜转诇 讛讞讜诇拽 讘讬谉 砖谞讬 讛讘转讬诐 诇讬讻谞住 诪讘讬转 讝讛 诇讘讬转 讝讛 讘谞讬 讻诇 讞爪专 讜讞爪专 诪砖转讬讛谉 诪注讻讘讬谉 注诇讬讜 诪驻谞讬 砖讛讜讗 注讜砖讛 驻转讞 诇讘谞讬 讞爪专 讝讛 诇讬讻谞住 讚专讱 诇诪爪专 讝讜 谞诪爪讗讜 讘谞讬 讞爪专 谞讝讜拽讬诐 讘诪讚专住 讗讞专讬诐 讗诐 讘专讗讬讬讛 讗诐 讘砖讗专 诪讬谞讬 讛讬讝拽 讜讝讛讜 砖驻讬专砖讜 讗转 讛讟注诐 讘讙诪' 砖诪专讘讛 注诇讬讛诐 讗转 讛讚专讱 讻诇讜诪专 砖诪讝诪讬谉 诪拽讜诐 诇讛专讘讜转 砖诐 讚专讱 注讜讘专讬诐 讜砖讘讬诐 讜讗注"驻 砖讘拽爪转 诪拽讜诪讜转 讗谞讜 诪驻专砖讬诐 专讘讜讬 讛讚专讱 讘注谞讬谉 讗讞专 讘讻讗谉 讗转讛 爪专讬讱 诇驻专砖讜 讻谉 诇驻讬 砖讟转谞讜 讜讛专讬 诪转讞诇讛 诇讗 讛讬讜 讬讻讜诇讬诐 诇讬讻谞住 讘讞爪专 讝讜 讗诇讗 注讚 砖讬诇讻讜 注讚 专讗砖 讛讚专讱 讜讬拽讬驻讜 诪诪谞讛 诇讞爪专 讝讛 讜注讻砖讜 诪拽爪专 诇讛诐 讗转 讛讚专讱 讜讗讬谉 讚专讱 诇诪讞讜转 诇砖讻谞讬讜 拽爪讜专 讚专讻讬诐 讜讻谉 讗驻讬诇讜 讘谞讛 注诇讬讛 讘转讜讱 讘讬转讜 专"诇 砖诇讗 专爪讛 诇驻转讜讞 讘讘讬转 讛转讞转讜谉 砖诇讗 讬讛讗 讛讚专讱 诪讝讜诪谉 诇讘谞讬 讞爪专 讗讞专转 讻诇 讻讱 讗诇讗 讘谞讛 注诇讬讛 讘讘讬转 砖拽谞讛 讜讘爪讚 讛注诇讬讛 驻转讞 讛讻讜转诇 讛讞讜诇拽 注讚 砖讗诐 讬专爪讜 注讻砖讜 讘谞讬 讞爪专 讗讞专 诇注讘讜专 诇讝讜 讬爪讟专讻讜 诇讘讗 讘讘讬转 砖拽谞讛 讘住诪讜讱 诇讛诐 讜讗讞"讻 诇注诇讜转 讚专讱 住诇诐 讘注诇讬讛 砖讘谞讛 讜诇讬专讚 诪谉 讛注诇讬讛 讚专讱 住诇诐 诇讘讬转 专讗砖讜谉 砖讬砖 诇讜 讘讞爪专 讝讛 讗注"驻 砖讬砖 讻诪讛 讟专讞讬诐 讘讛拽祝 讝讛 讜讛讬讛 诇谞讜 诇讜诪专 砖诇讗 讬讻谞讬住讜 注爪诪诐 讘讟讜专讞 讙讚讜诇 讻诇 讻讱 讗注驻"讻 讬讻讜诇讬谉 诇注讻讘 砖讻诇 讻讚专讱 讝讛 讗讚诐 诪爪讜讬 诇讟专讜讞 诇拽爪专 讗转 讚专讻讜 讜讗讬谉 讚专讻讜 砖诇 讗讚诐 诇诪讞讜转 诇砖讻谞讬讜 讛谞讗讛 讬转专讛 砖诇 拽爪讜专 讚专讻讬诐 讘诇讗 讛讬讝拽 谞讻专 讗诇讗 讗诐 专爪讛 讘讜谞讛 讘讘讬转 讛转讞转讜谉 讝讛 砖拽谞讛 讞讚专 专"诇 讙' 讻讜转诇讬诐 砖谞讬诐 住诪讜讻讬诐 诇讻讜转诇 讛讞讜诇拽 讝讛 诪讻讗谉 讜讝讛 诪讻讗谉 讜讛专讘讬注讬 住诪讜讱 诇讗讜转诐 砖谞讬诐 讜讘谞拽讚讛 讗诪爪注讬转 砖讘讬谉 砖谞讬 讻讜转诇讬诐 砖住诪讱 诇讻讜转诇 讛讞讜诇拽 驻讜转讞 驻转讞 讘讻讜转诇 讛讞讜诇拽 讜谞诪爪讗 讛谞讻谞住 讚专讱 驻转讞 讝讛 谞讻谞住 诇讞讚专 讜讗讬谞讜 讬讻讜诇 诇讬讻谞住 诇讘讬转 讛讗讞专 讜注讜砖讛 注诇讬讛 注诇 驻谞讬 讗讜转讜 讘讬转 讜注讜诇讛 讘讜 讘住诇诐 讚专讱 讛讞讚专 讜诪谉 讛注诇讬讛 讬讻谞住 诇讘讬转 砖拽谞讛 讜讘谞讬 讞爪专 讗讬谉 讟讜专讞讬谉 讻诇 讻讱 诪注转讛 砖讬讻谞住讜 讘讘讬转 专讗砖讜谉 讜讗讞"讻 讘讞讚专 砖讘谞讛 讘讗讜转讜 讘讬转 讛拽谞讜讬 讜诪讞讚专 诇注诇讬讛 讜诪注诇讬讛 诇讘讬转 讜诪讘讬转 诇讞爪专 讗讞专转 讜讻谉 讘谞讬 讞爪专 讗讞专转 诇讝讜 讗诐 驻转讞 驻转讞讜 讘讻讜转诇 专讘讬注讬 砖讻谞讙讚 讛讻讜转诇 讛讞讜诇拽 讜诪"诪 讘讙诪' 讛拽砖讜 砖讗祝 讘讝讜 讟讜专讞讬诐 讜谞诪爪讗 注讚讬谉 诪专讘讛 注诇讬讛诐 讗转 讛讚专讱 讜驻讬专砖 讘讛 讘讜谞讛 讗转 讛讞讚专 砖讞诇拽讜 诇砖谞讬诐 专"诇 砖诇讗 注砖讗讛讜 注诇 驻谞讬 讻诇 专讞讘 讛讘讬转 讗诇讗 爪专 讜拽爪专 注讚 砖讗讚诐 诪讻讬专 讘讜 砖讛讬讗 注讜诪讚 诇转砖诪讬砖 爪谞讜注 讜讻谉 讛注诇讬讛 讗讬谞讛 讘专讞讘 讻诇 讛讘讬转 讗诇讗 诇拽爪讛 砖讘讛 讜讛讜讗 谞拽专讗 讗驻转讗 讘诇砖讜谉 转诇诪讜讚 讜讛讜讗 讗爪诇讬 诪诇砖讜谉 驻讗讛 讻诇讜诪专 拽专谉 讝讜讬转 砖注砖讜讬 诇讛爪谞讬注 讚讘专讬诐 爪谞讜注讬诐 讜讘讻讙讜谉 讝讗转 讗讬谉 诪讻谞讬住讬谉 注爪诪诐 诇爪讗转 讚专讱 砖诐 诇讞爪专 讗讞专转:



讜讬砖 诪驻专砖讬诐 讘诪砖谞转谞讜 诇拽讞 讘讬转 讘讞爪专 讗讞专转 砖诇讗 讛讬转讛 驻转讜讞讛 诇讗 诇讘讬转讜 讜诇讗 诇讞爪专 讛砖讜转驻讬谉 诇讗 讬驻转讞讛 诇讞爪专 讛砖讜转驻讬谉 砖诪专讘讛 注诇讬讛谉 讗转 讛讚专讱 专"诇 砖谞讜转谉 诪拽讜诐 诇讛砖讻讬专讛 诇讗讬砖 讗讞专 讜诪专讘讛 讘讚讬讜专讬谉 讗诇讗 讗诐 专讜爪讛 诇讛专讘讜转 讘讚讬讜专讬谉 讘讜谞讛 讞讚专 诇驻谞讬诐 诪讘讬转讜 讜讘讜谞讛 注诇讬讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜 讜讻讬讜谉 砖驻转讜讞讛 诇讘讬转讜 讗注"驻 砖驻转讜讞讛 诇讞爪专 讛砖讜转驻讬谉 讗讬谉 诪拽讜诐 诇讛砖讻讬专讛 诇讗讞专 讜讛拽砖讜 讘讙诪' 讜讛诇讗 注讚讬谉 诪专讘讛 注诇讬讛谉 讗转 讛讚专讱 讛讜讗讬诇 讜驻转讜讞讛 诇讞爪专 讛砖讜转驻讬谉 讗注"驻 砖驻转讜讞讛 诇转讜讱 讘讬转讜 讬砖讻讬专谞讛 讜讬砖讻讬专谞讛 讜驻讬专砖讜讛 砖讗诐 专爪讛 诇讛专讘讜转 讘讚讬讜专讬谉 讞讜诇拽 讞讚专讜 诇砖谞讬诐 讜驻讜转讞讛 诇转讜讱 讘讬转讜 讜诇讗 诇讞爪专 讛砖讜转驻讬诐 讻诇诇 讜讗祝 讙讚讜诇讬 讛驻讜住拽讬诐 专诪讝讜讛讜 讜讗讬谞讬 诪讘讬谉 讘谞讬谉 讞讚专 讜讞诇讜拽讛 诇砖谞讬诐 诇诪讛 讜讗讬谉 讝讛 转诇讜讬 讗诇讗 诇驻转讬讞讛 诇转讜讱 砖诇讜 讜诇爪讚 讞爪专 讛砖讜转驻讬谉 讜讻谉 讛讚讘专讬诐 诪转诪讬讛讬谉 讛讬讗讱 谞注讻讘 砖诇讗 诇讛专讘讜转 讘讚讬讜专讬谉 讜讗诐 讛讬讛 专讜爪讛 诇诪注讟 讘讚讬讜专讜 讜诇讛砖讻讬专 诪诪谞讛 诇讗讞专讬诐 讬砖 注讻讜讘 讘讚讘专 讜砖诪讗 转讗诪专 讘讝讜 讗讬谉 注讻讜讘 讗讘诇 讘讘谞讬谉 讞讚砖 讬砖 注讻讜讘 讻诇 讻讱 诇诪讛 讜注讜讚 讻砖讟驻讜诇讜 诪转专讘讛 讜诪砖讬讗 讘谞讬讜 讜讘谞讜转讬讜 讗讬谞讜 讬讻讜诇 诇讞诇讜拽 诇讛诐 讘讚讬讜专讬诐 讜讗诐 专爪讛 诇讛讜砖讬讘 注诪讜 拽专讜讘讬讜 讗讜 讗讻住谞讬讬诐 诇转诇诪讜讚 转讜专讛 诪讜谞注讬谉 讗讜转讜 讘讻讱 讜讗注"驻 砖讙讚讜诇讬 讛诪讞讘专讬诐 讻转讘讜 讻谉 讜讻谉 讘诪砖讻讬专 讗转 讘讬转讜 砖专爪讛 讛砖讜讻专 诇讛讜砖讬讘 注诪讜 拽专讜讘讬讜 砖讛诪砖讻讬专 诪讜讞讛 讘讬讚讜 讘讘注诇 讛讘讬转 砖讛讜讗 讘讞爪专 讛砖讜转驻讬谉 诪讬讛讗 讛讚讘专讬诐 诪转诪讬讛讬谉 讜注讜讚 砖讛专讬 诇讗 讗诪专讜 讗诇讗 砖诇讗 诇讛讜砖讬讘 讞讬讬讟 讜讘讜专住讬 讜讻讬讜爪讗 讘讗诇讜 讜讗祝 讞讻诪讬 讛爪专驻转讬诐 驻讬专砖讜讛讜 讘讚专讻讬诐 砖讗转讛 诇诪讚 诪讛诐 砖讗讬谉 诇讜 诇讗讚诐 讘讞爪专 讛砖讜转驻讬谉 诇讛讙讘讬讛 讻讜转诇讜 讜讻诇 讗诇讜 讚讘专讬 转诪讛 讜砖讗讬谉 讛讚注转 住讜讘诇转谉 讜注讬拽专 讛讚讘专讬诐 讻诪讜 砖驻讬专砖谞讜 转讞诇讛 讜讛讜讗 诪讬住讜讚谉 砖诇 讙讚讜诇讬 讛诪驻专砖讬诐 讜讗祝 讘讗诇讜 讗谞讬 讗讜诪专 砖诇讗 谞讗诪专讜 讗诇讗 讘诪拽讜诐 拽驻讬讚讗 讜砖诪谞讛讙诐 诇讛拽驻讬讚 讘注谞讬谞讬诐 讛诇诇讜 讜讻讘专 讛讙注谞讜 诇讝诪谉 砖讗讬谉 拽驻讬讚讗 讘讻讱 讜讗讚专讘讛 谞讜讞 诇谞讜 讘专讘讜讬 讚专讻讬诐 讜讘讗讞讝转 专注讬诐 讜砖讻谞讬诐 讛讜诇讻讬诐 讜讘讗讬诐 讜讻讘专 专诪讝谞讜 讘驻专拽讬诐 砖拽讚诪讜 砖讚讘专讬诐 讗诇讜 诪谞讛讙 诪讘讟诇诐 讘讻诇 诪拽讜诐 讜讛讚讬讬谉 讬讜专讚 诇注诪拽 讛讚讬谉 讜讬讘讬谉 讚讘专 诪转讜讱 讚讘专 诇驻讬 讛注谞讬谉 讜诇驻讬 讛诪拽讜诐 讜诇驻讬 讛讝诪谉 讗讬讝讜 专讗讜讬讛 诇注讻讘 讜讗讬讝讜 讗讬谞讛 专讗讜讬讛 诇注讻讘 讜讬讝讛专 诪诪讬 砖讛诪砖驻讟 砖诇讜:



讝讛讜 讘讬讗讜专 讛诪砖谞讛 讜讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





讬讚 专诪"讛

讬讘. 讛讝讬讝 注讚 讟驻讞 讬砖 诇讜 讞讝拽讛 讜讬讻讜诇 诇诪讞讜转 驻讞讜转 诪讟驻讞 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转. 诪讗讬 讛讝讬讝 注讚 讟驻讞 讬砖 诇讜 讞讝拽讛 [讜]讬讻讜诇 诇诪讞讜转, 砖讗诐 讛讜爪讬讗 注诇 讗讜讬专 讞爪专 讞讘讬专讜 讝讬讝 讟驻讞 注诇 讟驻讞 讬砖 诇讜 讞讝拽讛 讘讗讜讬专 讛讞爪专 诇讛砖转诪砖 讘讗讜转讜 讝讬讝 诪诇诪注诇讛 诇讛谞讬讞 注诇 讙讘讬讜 讻诇讬诐 讗讜 诇讘谞讜转 注诇 讙讘讬讜. 诇驻讬讻讱 讬讻讜诇 诇诪讞讜转 讘讘注诇 讛讞爪专 砖诇讗 讬讘谞讛 讻诇讜诐 讘讗讜讬专 砖注诇 讙讘讬 讛讝讬讝. 讜讻讬 拽转谞讬 讜讬讻讜诇 诇诪讞讜转 讗讘注诇 讛讙讙 拽讗讬, 讚讬讻讜诇 诇诪讞讜转 讘讘注诇 讞爪专, 讜讛讻讬 讗讜拽诪讗 专讘 讛讜谞讗 诇住讜驻讗 讚诪转谞讬' 讘讛讚讬讗, 讚讻讬 拽转谞讬 住讜驻讗 讗讬谞讜 讬讻讜诇 诇诪讞讜转 讘讘注诇 讛讙讙 拽讗讬 讚讗讬谞讜 讬讻讜诇 诇诪讞讜转 讘讘注诇 讞爪专, 讜诪讚住讜驻讗 讘讘注诇 讛讙讙 专讬砖讗 谞诪讬 讚拽转谞讬 讬讻讜诇 诇诪讞讜转 讗讘注诇 讛讙讙 拽讗讬 讚讬讻讜诇 诇诪讞讜转 讘讘注诇 讞爪专 讻讚驻专讬砖谞讗. 讜讚讜拽讗 诇讗讞专 砖诇砖讬诐 讬讜诐, 讗讬 谞诪讬 讚讞讘专讬讛 讘讟讬谞讗 讗讜 讘诪住诪专 讜讗驻讬诇讜 诇讗诇转专. 讜讗讬讚讬 讜讗讬讚讬 讚讞讝讬讬讛 讘注诇 讛讞爪专 讜砖转讬拽 讻讚讘专讬专谞讗 讘驻讬专拽讗 拽诪讗 (诇注讬诇 讘讘讗 讘转专讗 讜,讘 住讬' 谞讟 讚"讛 讜讻讜诇讛讜) 讙讘讬 讻砖讜专讗 讚诪讟诇诇转讗.



讜讚讜拽讗 谞诪讬 讛讬讻讗 讚讘注讬 讘注诇 讛讞爪专 诇诪讘谞讬 诪讬讚讬 讘讗讜讬专 砖注诇 讙讘讬 讛讝讬讝 [讛讜讗] 讚讬讻讜诇 讘注诇 讛讙讙 诇诪讞讜转 讘讜, 讗讘诇 讛讬讻讗 讚讘注讬 讘注诇 讞爪专 诇讘谞讜转 讘讗讜讬专 砖转讞转 讛讝讬讝 讗驻讬' 诪谉 讛拽专拽注 讜注讚 讛讝讬讝 讛讚讬谉 注诪讜, 讚讛讗 诇讗 诪注讻讬讘 注诇讬讛 讛讗讬 讘谞讬谉 砖转讞转 讛讝讬讝 诪转砖诪讬砖讜 砖诇 讝讬讝 诪讬讚讬 讗诇讗 诇诪讬转诇讗 讘讬讛 诪讬讚讬, 讜讻讬 讗讛谞讬 讛讗讬 讞讝拽讛 诇讘注诇 讛讝讬讝 诇讗讜 诇诪讬转诇讗 讘讬讛 诪讬讚讬 讗讛谞讬讗 诇讬讛, 讚讗诐 讻谉 诪讗讬 砖谞讗 注讚 讟驻讞 讚讗讬转 诇讬讛 讞讝拽讛 讜诪讗讬 砖谞讗 驻讞讜转 诪讟驻讞 讚讗讬谉 诇讜 讞讝拽讛, 讛讗 讘讛讚讬讗 讗诪专讬谞谉 讘讙诪专讗 讚驻讞讜转 诪讟驻讞 谞诪讬 讞讝讬 诇诪转诇讗 讘讬讛 诪讬讚讬, 讗诇讗 诪砖讜诐 讚讻讬 讗讛谞讬讗 诇讬讛 讛讗讬 讞讝拽讛 诇讗砖转诪讜砖讬 注诇 讙讘讬讛 讛讜讗 讚讗讛谞讬讬讗 诇讬讛, 讜讗诪讟讜诇 讛讻讬 讻讬 诇讬转 讘讬讛 讟驻讞 注诇 讟驻讞 讻讬讜谉 讚诇讗 讞讝讬 诇讗砖转诪讜砖讬 注诇 讙讘讬讛 诇讗 拽讘讬注讗 转砖诪讬砖转讬讛 讜诇讬转 诇讬讛 讞讝拽讛. 讜讻讬讜谉 讚讗转讘专专 讚讻讬 讗讛谞讬讗 诇讬讛 讛讗讬 讞讝拽讛 诇讗讜 诇诪讬转诇讗 讘讬讛 诪讬讚讬 讗讛谞讬讗 诇讬讛, 讻讬 讘注讬 讘注诇 讞爪专 诇诪讘谞讬 转讜转讬讛 讛讚讬谉 注诪讜, 讚诇讗 拽讗 诪注讻讬讘 注诇讬讛 讚讘注诇 讛讙讙 诪转砖诪讬砖转讬讛 讚讝讬讝 讜诇讗 诪讬讚讬. 转讚注 谞诪讬 讚讛讗 注讬拽专 转砖诪讬砖讬讛 讚讝讬讝 诇讗砖转诪讜砖讬 讘讬讛 诪诇注讬诇 讛讜讗, 讜诇讗 注讚讬祝 诪讚讬谞讗 讚诪专讝讘 讚注讬拽专 转砖诪讬砖讬讛 诇诪砖讚讗 诪讬讗 诪诇注讬诇 诇转转讗讬 讘讞爪专 讛讜讗, 讜讗驻讬"讛 拽讬"诇 讚讗诐 专爪讛 诇讘谞讜转 诪转讞转讬讜 讘讜谞讛.



讜住讜驻讗 讚拽转谞讬 驻讞讜转 诪讟驻讞, 驻讞讜转 诪讟驻讞 注诇 讟驻讞 拽讗诪专, 讚诇讗 讞讝讬 诇讗砖转诪讜砖讬 注诇 讙讘讬讛, 讜讗驻讬诇讜 讛讬讻讗 讚诪砖讬讱 讟驻讬 诪讟驻讞, 讻讬讜谉 讚诇讬转 讘讬讛 专讜讞讘 讟驻讞 诇讗 讞讝讬 诇讗谞讜讞讬 注诇讬讛 讻诇讬诐 讜诇讗 诇诪讘谞讗 注诇讬讛 讘谞讬谉, 讜讻讬讜谉 讚诇讗 拽讘讬注讗 转砖诪讬砖转讬讛 诇讬转 诇讬讛 讞讝拽讛. 讜讗注"讙 讚讞讝讬 诇诪转诇讗 讘讬讛 诪讬讚讬, 转砖诪讬砖 注专讗讬 讛讜讗 讜诇讬转 诇讬讛 讞讝拽讛. 讜住讜驻讗 讚拽转谞讬 讜讗讬谞讜 讬讻讜诇 诇诪讞讜转 驻专讜砖讬 拽讗诪专, 诇驻讬讻讱 讗讬谞讜 讬讻讜诇 诇诪讞讜转 讘讘注诇 讞爪专 砖诇讗 讬讘谞讛 注诇 讙讘讬讜. 讜诪住转讘专讗 讚讻讬讜谉 讚讗讬谉 诇讜 讞讝拽讛 讘讞爪专, 讗诐 专爪讛 讘注诇 讛讞爪专 诇住诇拽讜 讛讚讬谉 注诪讜, 讚诇讗 诇讬转讬 诇诪转诇讗 讘讬讛 诪讬讚讬 讜诇注讬讜谞讬 讘讞爪专 讻讚讘注讬谞谉 诇诪讬诪专 拽诪谉. 讛讚讬谉 讛讜讗 住讘专讗 讚讬诇谉. 讜讞讝讬谞讗 诇讛讜 诇专讘讜讗转讗 讚拽讗 诪驻专砖讬 诇讬讛 诇讛讗讬 讬讻讜诇 诇诪讞讜转 讜讗讬谞讜 讬讻讜诇 诇诪讞讜转 讚讛讗 诪转谞讬' 诇讛讬讻讗 讚讘注讬 讘注诇 讞爪专 诇诪讘谞讗 转讜转讬讛, 讜讗谞谉 讛讗 讘专讬专谞讗 讚诇讬讻讗 诇诪讬诪专 讛讻讬谉 诪讛谞讬 讟注诪讬 讚讻转讘讬谞谉:



专注讙. 讛专讬 讗诪专讜 讗讝讬讝 (注诇) [注讚] 讟驻讞 讬砖 诇讜 讞讝拽讛 讗"专 诪谞讬 讛讞讝讬拽 讘讟驻讞 讛讞讝讬拽 讘讗专讘注讛 诪讗讬 拽讗诪专 讗诪专 讗讘讬讬 讛讻讬 拽讗诪专 讛讞讝讬拽 讘讟驻讞 讘诪砖讱 讗专讘注讛 讛讞讝讬拽 讘专讜讞讘 讗专讘注讛. 讜讬讻讜诇 诇讛专讞讬讘讜 注讚 讗专讘注讛. 诇驻讬讻讱 讗诐 讘讗 讘注诇 讛讞爪专 诇讘谞讜转 注诇 讙讘讬 讗讜讬专 讛讝讬讝 讘注诇 讛讝讬讝 诪注讻讘 注诇讬讜 讘专讜讞讘 讗专讘注讛 注诇 讗专讘注讛, 讜谞诪爪讗 爪专讬讱 诇讛谞讬讞 讗讜讬专 诪谉 讛讝讬讝 讜注讚 讛专拽讬注 讘专讜讞讘 讗专讘注讛 讟驻讞讬诐 注诇 讗专讘注讛 讟驻讞讬诐. 讜讚讜拽讗 讻砖讛讞讝讬拽 讘讟驻讞 讘诪砖讱 讗专讘注讛, 讚讻讬讜谉 讚讗拽谞讬 诇讬讛 砖讬注讜专 诪拽讜诐 讘讗讜专讱, 讻讬 讛讬讻讬 讚讗诪讚讬谞谉 诇讛 诇讚注转讬讛 讘专讜讞讘 讗诇讗 诇诪讚讛 讬讚讜注讛 驻讞讜转 诪砖讬注讜专 诪拽讜诐 拽讗 谞讞讬转, 讜诪讗讬 讚讗拽谞讬 讗拽谞讬 讜诪讗讬 讚诇讗 讗拽谞讬 诇讗 讗拽谞讬. 讜讻谉 讗诐 讛讞讝讬拽 讘讟驻讞 讘诪砖讱 注砖专讛 诇讗 讛讞讝讬拽 讘专讜讞讘 讘讬转专 诪讗专讘注, 讚讛讗 讟注诪讗 讚诪讬诇转讗 诇讗讜 诪砖讜诐 讚讗拽谞讬 诇讬讛 讘专讜讞讘 讻砖讬注讜专 诪讗讬 讚讗拽谞讬 诇讬讛 讘讗讜专讱 讛讜讗, 讚讗诐 讻谉 讗驻讬诇讜 驻讞讜转 诪讗专讘注讛 谞诪讬. 讜注讜讚 诇讗砖诪讜注讬谞谉 住转诪讗 讚讻诇 讛讬讻讗 讚讗讞讝讬拽 诪讚讛 讬讚讜注讛 讘讗讜专讱 讛讞讝讬拽 讻谞讙讚讛 讘专讜讞讘, 讗诇讗 诪讚讗讬讻驻诇 诇讗砖诪讜注讬谞谉 讘诪砖讱 讗专讘注讛 砖"诪 讘砖讬注讜专 诪拽讜诐 转诇讬讗 诪讬诇转讗, 讜讻讬 讛讬讻讬 讚讗讬 讗讞讝讬拽 讘讗讜专讱 讟驻讬 诪讟驻讞 讘驻讞讜转 诪砖讬注讜专 诪拽讜诐 诇讗 讗讞讝讬拽 讘专讜讞讘 讟驻讬 诪诪讗讬 讚讗讞讝讬拽, 讛讻讬 谞诪讬 讻讬 讗讞讝讬拽 讘讗讜专讱 讟驻讬 诪砖讬注讜专 诪拽讜诐 诇讗 讗讞讝讬拽 讘专讜讞讘 讟驻讬 诪砖讬注讜专 诪拽讜诐:



专注讚. 讛专讬 讗诪专讜 驻讞讜转 诪讟驻讞 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转 讗诪专 专讘 讛讜谞讗 诇讗 砖讗谞讜 砖讗讬谞讜 讬讻讜诇 诇诪讞讜转 讗诇讗 讘注诇 讛讙讙 讘讘注诇 讛讞爪专, 砖讗诐 专爪讛 讘注诇 讛讞爪专 诇讘谞讜转 注诇 讙讘讬讜 讗讬谉 讘注诇 讛讙讙 讬讻讜诇 诇诪讞讜转 讘讜, 诪砖讜诐 讚诇讗 拽讘讬注讗 转砖诪讬砖转讬讛, 讛讬诇讻讱 诇讬转 诇讬讛 讞讝拽讛 讘讞爪专, 讗讘诇 讘注诇 讞爪专 讘讘注诇 讛讙讙 讬讻讜诇 诇诪讞讜转 讘讜 砖诇讗 讬讜爪讬讗谞讜 砖诐 诇讻转讞讬诇讛, 砖诇讗 讬讛讗 专讙讬诇 诇讛砖转诪砖 讘讜 讜讬专讗讛 诪讛 砖讘讞爪专 讞讘讬专讜. 讜专讘 讬讛讜讚讛 讗驻讬诇讜 讘注诇 讞爪专 讘讘注诇 讛讙讙 讗讬谞讜 讬讻讜诇 诇诪讞讜转 讘讜 砖诇讗 讬讜爪讬讗谞讜 诇讻转讞讬诇讛. 讜讗住讬拽谞讗 讚讻讜诇讬 注诇诪讗 讛讬讝拽 专讗讬讛 砖诪讬讛 讛讬讝拽, 讜讛讻讗 讘讛讗 拽讗 诪驻诇讙讬, 专讘 讬讛讜讚讛 住讘专 诪爪讬 讘注诇 讛讙讙 诇诪讬诪专 诇讬讛 诇讘注诇 讞爪专 诇转砖诪讬砖转讗讬 诇讗 讞讝讬, 诇诪讗讬 讞讝讬 诇诪转诇讗 讘讬讛 诪讬讚讬, 诪讛讚专谞讗 [讗驻讗讬] 讜转诇讬谞讗. 讜专讘 讛讜谞讗 住讘专 诪爪讬 讗诪专 诇讬讛 讘注诇 讞爪专 讝讬诪谞讬谉 讚讘注讬转转 讜诪讛讚专转 讗驻讱 讻诇驻讬 讞爪专 讜拽讗 讚讜讬转. 讜拽讬诪讗 诇谉 讻专讘 讛讜谞讗 讚讞讬讬砖 诇讛讬讝拽 专讗讬讛, 讚讛讗 专' 讗讬诇注讗 谞诪讬 讞讬讬砖 诇讛讬讝拽 专讗讬讛 讗驻讬诇讜 讛讬讻讗 讚诇讗 诪砖讻讞转 诇讛 讗诇讗 讘诪转讻讜讬谉, 讜讻诇 砖讻谉 讛讬讻讗 讚诪砖讻讞转 讗驻讬诇讜 讘砖讗讬谉 诪转讻讜讬谉, 讜拽讬诪讗 诇谉 讻专讘讬 讗诇注讗:



专注讛. 砖诪注讬谞谉 诪讬谞讛 诇讻讜诇讬 注诇诪讗 讚讛讗讬 讗讬谞讜 讬讻讜诇 诇诪讞讜转 讚拽转谞讬 讘诪转谞讬', 讘注诇 讛讙讙 讘讘注诇 讞爪专 讛讜讗 讚讗讬谉 讬讻讜诇 诇诪讞讜转 砖诇讗 讬讘谞讛 注诇 讙讘讬 讗讜讬专讜 讻诇讜诐, 讜讚讻讜转讛 专讬砖讗 讚拽转谞讬 讛讝讬讝 注讚 讟驻讞 讬讻讜诇 诇诪讞讜转, 讘注诇 讛讙讙 讘讘注诇 讞爪专 讛讜讗 讚讬讻讜诇 诇诪讞讜转 砖诇讗 讬讘谞讛 注诇 讙讘讬讜 讻诇讜诐. 讜驻专讜砖讬 拽讗 诪驻专砖, [注讚 讟驻讞] 讬砖 诇讜 讞讝拽讛 讘讞爪专 讛讬诇讻讱 讬讻讜诇 诇诪讞讜转, 驻讞讜转 诪讟驻讞 讗讬谉 诇讜 讞讝拽讛 讘讞爪专 诇驻讬讻讱 讗讬谞讜 讬讻讜诇 诇诪讞讜转. 讗讘诇 讗诐 讘讗 诇讘谞讜转 转讞转讬讜, 诇讗 砖谞讗 讟驻讞 讜诇讗 砖谞讗 驻讞讜转 诪讟驻讞 讗讬谉 讘注诇 讛讙讙 讬讻讜诇 诇诪讞讜转, 讚诪讗讬 驻住讬讚讗 讗讬转 诇讬讛, 讗讬 诇诪转诇讗 讘讬讛 诪讬讚讬, 讛讗 讻讬 讗讛谞讬讗 诇讬讛 讞讝拽讛 诇讗讜 诇诪转诇讗 讘讬讛 诪讬讚讬 讗讛谞讬讗 诇讬讛, 讚讗诐 讻谉 讗驻讬诇讜 驻讞讜转 诪讟驻讞 谞诪讬 转讛讜讬 诇讬讛 讞讝拽讛, 讚讛讗 讘讛讚讬讗 讗诪专讬谞谉 [讚讘驻讞讜转 诪讟驻讞] 谞诪讬 讞讝讬 诇诪转诇讗 讘讬讛 诪讬讚讬, 讗诇讗 诇讗讜 砖"诪 讚讻讬 讗讛谞讬讗 诇讬讛 讞讝拽讛 诇讘注诇 讛讝讬讝 诇讗砖转诪讜砖讬 注诇 讙讘讬讛, 讗讘诇 诇讗砖转诪讜砖讬 转讜转讬讛 诇诪讬转诇讗 讘讬讛 诪讬讚讬 诇讗 讗讛谞讬讗 诇讬讛. 讜诪诪讬诇讗 砖诪注转 讚讛讗讬 讬讻讜诇 诇诪讞讜转 讚拽转谞讬 专讬砖讗, 讛讬讻讗 讚讘注讬 讘注诇 讞爪专 诇诪讬讘谞讬 注诇 讙讘讬 讗讜讬专讜 砖诇 讝讬讝 诪诇诪注诇讛 讛讬讗, 讚讬讻讬诇 讘注诇 讛讙讙 诇诪讞讜讬讬 讘讬讛, 讗讘诇 讛讬讻讗 讚讘注讬 诇诪讘谞讗 转讜转讬讛 讛讚讬谉 注诪讜 讜讗讬谉 讘注诇 讛讙讙 讬讻讜诇 诇诪讞讜转.



讜砖诪注讬谞谉 谞诪讬 讚专讬砖讗 讚拽转谞讬 讛讝讬讝 (注诇) [注讚] 讟驻讞 讬砖 诇讜 讞讝拽讛, 讘讟驻讞 注诇 讟驻讞 拽讗讬, 讚讞讝讬 诇讗砖转诪讜砖讬 注诇 讙讘讬讛, 讗讘诇 讛讬讻讗 讚诇讗 讛讜讬 讟驻讞 注诇 讟驻讞 讻讬讜谉 讚诇讗 讞讝讬 诇讗谞讜讞讬 (诪讬讗) [诪讬讚讬] 讗讙讘讬讛 讜诇讗 诇诪讘谞讗 注讬诇讜讬讛 诇讬转 诇讬讛 讞讝拽讛. 转讚注 讚讻讬 诇讗 讛讜讬 讟驻讞 注诇 讟驻讞 诇讗 诪砖讻讞转 诇讛 讚转讛讜讬 诇讬讛 讞讝拽讛, 讚讗讬 讚诪砖讬讱 讟驻讞 讜诇讗 讛讜讬 讘讬讛 专讜讞讘 讟驻讞 讛讗 诇讗 讞讝讬 讗诇讗 诇诪转诇讗 讘讬讛 诪讬讚讬, 讜讘讛讚讬讗 讗诪专讬谞谉 讚讞讝拽讛 讚转诇讬讬讛 诇讗讜 讞讝拽讛 讛讬讗, 讜讗讬 讚讛讜讬 专讞讘 讟驻讞 讜诇讗 诪砖讬讱 讟驻讞 讗驻讬诇讜 诇诪转诇讗 讘讬讛 诪讬讚讬 谞诪讬 诇讗 讞讝讬, 讛讬诇讻讱 诇讬转 诇讬讛 讞讝拽讛. 讜住讜驻讗 讚拽转谞讬 驻讞讜转 诪讟驻讞 讗讬谉 诇讜 讞讝拽讛, 讘驻讞讜转 诪讟驻讞 注诇 讟驻讞 拽讗诪专 讻讚驻专讬砖谞讗:



讬讙. 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉 讘谞讛 注诇讬讛 注诇 讙讘讬 讘讬转讜 诇讗 讬驻转讞谞讛 诇讞爪专 讛砖讜转驻讬谉 讗讘诇 讗诐 专爪讛 讘讜谞讛 讗转 讛讞讚专 诇驻谞讬诐 诪讘讬转讜 讜讘讜谞讛 注诇讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜. 讛讗 讚拽转谞讬 专讬砖讗 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉, 讟注诪讗 讚诪讬诇转讗 诪砖讜诐 讛讬讝拽 专讗讬讛 讛讜讗, 讜诇讗 诪讬讘注讬讗 拽讗诪专, 诇讗 诪讬讘注讬讗 诇讞爪专 讞讘讬专讜 讚诪爪讬 诪注讻讬讘 讗诇讗 讗驻讬诇讜 诇讞爪专 讛砖讜转驻讬谉 谞诪讬 讗注"讙 讚住讜祝 住讜祝 讘注讬 讗爪讟谞讜注讬 诪讬谞讬讛 讘讞爪专 诪爪讬 诪注讻讬讘 讻讚讘注讬谞谉 诇诪讬诪专 拽诪谉. 诪讬讛讜 诪爪讬注转讗 讚拽转谞讬 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉, 诇讗讜 诪砖讜诐 讛讬讝拽 专讗讬讛 讛讜讗 讗诇讗 诪驻谞讬 砖诪专讘讛 注诇讬讛谉 讗转 讛讚专讱. 讛诇讻讱 诇讗 诪讬讘注讬讗 讛讬讻讗 讚讗转讬 诇诪驻转讞讬讛 诇讛讛讜讗 讘讬转 讗讞专 诇讘专 诪讘讬转讬讛 讚讗砖转讻讞 讚拽讗 讘注讬 诇讟驻讜讬讬 驻讬转讞讗 讘讞爪专 讛砖讜转驻讬谉 讚诪爪讜 诇注讻讜讘讬讛 注诇讜讬讛, 讗诇讗 讗驻讬诇讜 讛讬讻讗 讚驻转讞 诇讬讛 诇讙讜 讘讬转讬讛 讚诇讗 拽讗 诪讟驻讬 驻讬转讞讗 讘讞爪专 诪爪讜 诇注讻讜讘讬 注诇讬讛, 讚诪讻诇 诪拽讜诐 讛讗 拽讗 诪讟驻讬 讘讬转 讚讬专讛 讘讞爪专 讜谞诪爪讗 诪专讘讛 注诇讬讛谉 讗转 讛讚专讱. 讜住讜驻讗 讚拽转谞讬 讗讘诇 讗诐 专爪讛 讘讜谞讛 讗转 讛讞讚专 诇驻谞讬诐 诪讘讬转讜, 诇讗 砖讬讜住讬祝 讞讚专 讘讘讬转讜 讜诇讗 砖讘讜谞讛 注诇讬讬讛 讘驻谞讬 注爪诪讛 注诇 讙讙 讛讘讬转, 讗诇讗 诪讗讬 讞讚专 砖讞诇拽 讞讚专讜 诇砖谞讬诐, 讜诪讗讬 注诇讬讛 讗驻转讗, 讻诇讜诪专 砖诪驻住讬拽 讙讘讛讜 砖诇 讘讬转 讜注讜砖讛 砖诐 讗讜爪专, 砖谞诪爪讗 砖讛讞讚专 讜讛注诇讬讬讛 砖讛讜住讬祝 诪讻诇诇 讛讘讬转 注爪诪讜 砖讛讬讛 诇讜 讘讞爪专 讛砖讜转驻讬谉 讛谉, 讜讻讘专 谞砖转注讘讚讛 讞爪专 讛砖讜转驻讬谉 诇讚专讜讱 注诇讬讛 诇讘讬转 讝讛 讻讚讘注讬谞谉 诇诪讬诪专 拽诪谉. 讜诪讚讗讬讬专讬 讘讻讜诇讛讜 讛谞讬 讘讞爪专 讛砖讜转驻讬谉 讜诇讗 讗讬讬专讬 讘讛讜 讘诪讘讜讬 砖"诪 讚讻讜诇讛讜 讛谞讬 讘诪讘讜讬 砖驻讬专 讚诪讬. 讜讻讘专 讘专讬专谞讗 诇讛讗 诪讬诇转讗 讘驻讬专拽讬谉 拽诪讗 (诇注讬诇 讘讘讗 讘转专讗 讬讗,讘 住讬' 拽诪讜) 讘砖诪注转讗 讚专讘讜讬 讚专讱 讘讬专讜专 讬驻讛:



专注讜. 讜讛讗 讚转谞谉 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 讚讬讬拽讬谞谉 注诇讛 诪讗讬 讗讬专讬讬讗 诇讞爪专 讛砖讜转驻讬谉 讗驻讬诇讜 诇讞爪专 讞讘讬专讜 谞诪讬. 讜驻专拽讬谞谉 诇讗 诪讘注讬讗 拽讗诪专 诇讗 诪讘注讬讗 诇讞爪专 讞讘讬专讜 讚诇讗 [讗诇讗] 讗驻讬诇讜 诇讞爪专 讛砖讜转驻讬谉 谞诪讬 讚住"讚 讗诪讬谞讗 诪爪讬 讗诪专 诇讬讛 住讜祝 住讜祝 讛讗 讘注讬转 讗爪讟谞讜注讬 诪讬谞讗讬 讘讞爪专 拽诪"诇 讚讗诪专 诇讬讛 注讚 讛讗讬讚谞讗 讛讜讛 讘注讬谞讗 讗爪讟谞讜注讬 诪讬谞讱 讘讞爪专 讘讘讬转 诇讗 讛讜讛 讘注讬谞讗 诇讗爪讟谞讜注讬 诪讬谞讱 讛砖转讗 讗驻讬诇讜 讘讘讬转 谞诪讬 讘注讬谞讗 诇讗爪讟谞讜注讬 诪讬谞讱. 讻诇讜诪专 讗驻讬诇讜 诇讞爪专 讛砖讜转驻讬谉 砖讛讜讗 砖讜转祝 讘讛, 讚住讚"讗 诪爪讬 讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪讬谞讗讬 讻讚拽讗讬诪谞讗 讘讞爪专, 拽诪"诇 讚讗诪专 诇讬讛 注讚 讛讗讬讚谞讗 讛讜讛 讘注讬谞讗 讗爪讟谞讜注讬 诪讬谞讱 讻讚拽讬讬诪转 讘讞爪专 讗讘诇 讻讬 拽讬讬诪转 讘讘讬转 诇讗 讛讜讛 讘注讬谞讗 诇讗爪讟谞讜注讬 诪讬谞讱, 讛砖转讗 讗驻讬诇讜 讻讬 拽讬讬诪转 讘讘讬转 谞诪讬 讘注讬谞讗 诇讗爪讟谞讜注讬 诪讬谞讱, 讚讬转讘转 拽诪讬 讞诇讜谉 讚讬讚讱 讜拽讗 讚讜讬转 讘讬. 讜砖诪注讬谞谉 诪讬谞讛 讚讻诇 诪讗谉 讚讘注讬 诇讞讚讜砖讬 诪讬讚讬 讚讗转讬 诪讬谞讬讛 讛讬讝拽 专讗讬讛, 讗讬 讗讬转讬讛 诇讛讛讜讗 讛讬讝讬拽讗 讙讜驻讬讛 讘诇讗 讛讛讜讗 讞讬讚讜砖 诪讗谞驻讬 讗讞专讬谞讗 诇讗 诪注讻讘讬谞谉 注诇讬讛, 讚讗诪专 诇讬讛 住讜祝 住讜祝 讛讗 讘注讬转 讗爪讟谞讜注讬 诪讗谞驻讗 讗讞专讬谞讗, 讜讗讬 拽讗 诪驻讬砖 讘讛讬讝讬拽讗 讚讬谞讗 讛讜讗 讚诪注讻讬讘 注讬诇讜讬讛:



专注讝. 转"专 诪注砖讛 讘讗讞讚 砖驻转讞 讞诇讜谞讜转讬讜 诇讞爪专 讛砖讜转驻讬谉 讘讗 诇驻谞讬 专讘讬 讬砖诪注讗诇 讘专讘讬 讬讜住讬 讗诪专 诇讜 讛讞讝拽转 讘谞讬 讛讞讝拽转 讘讗 诇驻谞讬 专讘讬 讞讬讬讗 讗诪专 诇讬讛 讬讙注转 讘谞讬 讜驻转讞转 诇讱 讬讙注 讘谞讬 讜住转讜诐. 讛讗讬 诪注砖讛 诇讗 诪讬转讜拽诐 讗诇讗 讘讚讞讝讬讬讛 讞讘专讬讛 讜砖转讬拽, 讚专' 讬砖诪注讗诇 讘专讘讬 讬讜住讬 住讘专 讻讬讜谉 讚驻转讞讬讛 诇讞诇讜谉 讘讗驻讬讛 讚讞讘专讬讛 讜砖转讬拽 诇讬讛 讞讘专讬讛 诇讗诇转专 讛讜讬 讞讝拽讛, 讜专讘讬 讞讬讬讗 住讘专 诇讗 讛讜讬讗 讞讝拽讛 诇讗诇转专 讗诇讗 讻砖讗专 谞讝拽讬谉 讜转砖诪讬砖讬谉 讚拽讬讬诪讗 诇讛讜 讞讝拽讛 讘转诇转讬谉 讬讜诪讬谉, 诪讬讚讬 讚讛讜讛 讗讻砖讜专讗 讚诪讟诇诇转讗 讚讗讬转讘专专 讚讞讝讬讬讛 讞讘专讬讛 讜砖转讬拽, 讗讘诇 讛讬讻讗 讚诇讗 讗讬转讘专专 讚讞讝讬讬讛 讞讘专讬讛 讜砖转讬拽 诇讗 拽讬讬诪讗 诇讬讛 讞讝拽讛 注讚 转诇转 砖谞讬谉. 讜诪谞讗 转讬诪专讗 讚讟注诪讗 讚专讘讬 讞讬讬讗 诪砖讜诐 讚诇讗 拽讬讬诪讗 诇讬讛 讞讝拽讛 诇讗诇转专 讛讜讗, 讞讚讗 诪讚讗诪专讬谞谉 注诇讛 讜诇住转讜诐 诇讗诇转专 讛讜讬 讞讝拽讛, 诪讻诇诇 讚讟注诪讬讛 讚专讘讬 讞讬讬讗 诇驻转讜讞 诪砖讜诐 讚诇讗 拽讬讬诪讗 诇讬讛 讞讝拽讛 诇讗诇转专 讛讜讗. 讜注讜讚 讚讛讗 讗讜拽讬诪谞讗 诇讚专讘讬 讬砖诪注讗诇 讘专讘讬 讬讜住讬 讘诪注砖讛 讚专讘 注谞谉 (诇注讬诇 讘讘讗 讘转专讗 诪讗,讗) 讘砖讬讟转讬讛 讚专讘讬 讬讛讜讚讛 讚讗诪专 讻诇 砖讘驻谞讬讜 诇讗诇转专 讛讜讬 讞讝拽讛, 讚砖诪注转 诪讬谞讛 讚讻讬 驻诇讬讙 专讘讬 讞讬讬讗 注讬诇讜讬讛 讚拽住讘专 诇讗诇转专 诇讗 讛讜讬 讞讝拽讛. 讜拽讬讬诪讗 诇谉 讻专"讞, 讚住讜讙讬讬谉 讛转诐 讘诪注砖讛 讚专讘 注谞谉 讻讜讜转讬讛, 讜转讜 讛讗 讚专讘 谞讞诪谉 拽讗讬 讻讜讜转讬讛, 诪讚讗诪专 专"谞 诇住转讜诐 诇讗诇转专 讛讜讬 讞讝拽讛, 讚砖"诪 讚诇驻转讜讞 诇讗 拽讬"诇 讞讝拽讛 诇讗诇转专.



讘专诐 爪专讬讱 讗转 诇诪讬讚注 讚讗注"讙 讚讗讜拽讬诪谞讗 诇讛讗 讚专讘讬 讬砖诪注讗诇 讘专讘讬 讬讜住讬 讘砖讬讟转讬讛 讚专讘讬 讬讛讜讚讛 讚讗诪专 讻诇 砖讘驻谞讬讜 诇讗诇转专 讛讜讬 讞讝拽讛, 诇讗讜 诇诪讬诪专讗 讚讟注诪讬讛 讚专讘讬 讞讬讬讗 讚驻诇讬讙 注诇讬讛 讚专讘讬 讬砖诪注讗诇 讘专讘讬 讬讜住讬 讜讟注诪讬讬讛讜 讚专讘谞谉 讚驻诇讬讙讬 注诇讬讛 讚专讘讬 讬讛讜讚讛 讞讚 讟注诪讗 谞讬谞讛讜, 讚讛讗 讜讚讗讬 砖讗谞讬 讚讬谞讗 讚谞讝拽讬谉 讜转砖诪讬砖讬谉 诪讚讬谞讗 讚讞讝拽转 讛讘转讬诐 讜讛讘讜专讜转 讜讻讬讜爪讗 讘讛谉 讚诇诪讬拽谞讗 讙讜驻讗 讚讗专注讗 拽讗 讘注讜, 讗诇讗 诇诪讬诪专讗 讚专讘讬 讬砖诪注讗诇 讘专讘讬 讬讜住讬 讚讘专讬讬转讗 讜专讘讬 讬讛讜讚讛 讚诪转谞讬转讬谉 转专讜讬讛讜 讘讬谉 讘讞讝拽转 讛讘转讬诐 讘讬谉 讘讞讝拽转 讚谞讝拽讬谉 讜转砖诪讬砖讬谉 讞讚 讚讬谞讗 讗讬转 诇讛讜 讚住讘讬专讗 诇讛讜 讻诇 砖讘驻谞讬讜 诇讗诇转专 讛讜讬 讞讝拽讛, 讜专讘谞谉 讚驻诇讬讙讬 注诇讬讬讛讜 住讘讬专讗 诇讛讜 讚讗讬讚讬 讜讗讬讚讬 诇讗 讛讜讬讗 讞讝拽讛 诇讗诇转专 讗诇讗 诇讗讞专 讝诪谉, 诪讬讛讜 讛讗讬 讻讬 讚讬谞讬讛 讜讛讗讬 讻讬 讚讬谞讬讛. 讞讚讗, 诪讚讗砖讻讞谉 讘讻砖讜专讗 讚诪讟诇诇转讗 讚拽讬讬诪讗 诇讬讛 讞讝拽讛 讘转诇转讬谉 讬讜诪讬谉, 砖"诪 讚讞讝拽讛 讚谞讝拽讬谉 讜转砖诪讬砖讬谉 诇讗 讘注讬讗 砖诇砖 砖谞讬诐 讗诇讗 讘转诇转讬谉 讬讜诪讬谉 住讙讬讗 诇讛讜. 讜注讜讚 诪讚讗诪专讬谞谉 讘讛讚讬讗 (诇注讬诇 讘讘讗 讘转专讗 谞,讘) 讗讬谉 讚讬谉 讞讝拽讛 诇谞讝拽讬谉, 砖"诪 诇讗 讘注讜 砖诇砖 砖谞讬诐. 讜讻讬 转讬诪讗 讜诪诪讗讬 讚讛讗 拽诪"诇 讚诇讗 讘注讬 砖诇砖 砖谞讬诐, 讚讬诇诪讗 诇注讜诇诐 讗讬诪讗 诇讱 讚谞讝拽讬谉 谞诪讬 讘注讜 砖诇砖 砖谞讬诐, 讜讛讗 拽诪"诇 讚诇讗 讘注讜 讟注谞讛. 注诇 讻专讞讬讱 讻讬讜谉 讚诇讗 讘注讜 讟注谞讛 诪诪讬诇讗 砖诪注转 讚诇讗 讘注讜 砖诇砖 砖谞讬诐, 讚讛讗 讟注诪讗 讚砖诇砖 砖谞讬诐 诪砖讜诐 讟注诪讗 讚讟驻讬 诪转诇转 砖谞讬谉 诇讗 诪讝讚讛专 讗讬谞讬砖 讘砖讟专讬讛 讛讜讗, 讜讛讗讬 讟注诪讗 诇讗 砖讬讬讱 讗诇讗 讘讞讝拽讛 砖讬砖 注诪讛 讟注谞讛 讚诪讻专转讛 诇讬 讗讜 砖谞转转讛 诇讬 讘诪转谞讛 讚讗讬讻讗 诇诪讬诪专 砖讟专讗 讛讜讛 诇讬 讜讗讬专讻住, 讗讘诇 讘讞讝拽讛 砖讗讬谉 爪专讬讻讛 讟注谞讛 讗诇讗 讟注谞讛 讚讞讝讬转 讜砖转拽转 讚诇讗 砖讬讬讱 讘讛 讟注诪讗 讚砖讟专讗 讛讜讛 诇讬讛 讜讗讬专讻住 诇讗 砖讬讬讻讗 讘讛 谞诪讬 讞讝拽转 砖诇砖 砖谞讬诐, 讗诇讗 讘转讜专转 拽讘注 讜讘转讜专转 注专讗讬 转诇讬讗 诪讬诇转讗, 讻讚讘专讬专谞讗 讘驻讬专拽讗 拽诪讗 (诇注讬诇 讘讘讗 讘转专讗 讜,讘 住讬' 谞讟) 讙讘讬 砖诪注转讗 讚讻砖讜专讗 讚诪讟诇诇转讗 讜讘驻专拽 诇讗 讬讞驻讜专 (诇注讬诇 讘讘讗 讘转专讗 讻讙,讗 住讬' 驻讙) 讙讘讬 诪转谞讬' 讚讗诐 诇拽讞讜 讗驻讬诇讜 讘讬转 专讜讘注 讛专讬 讛讜讗 讘讞讝拽转讜.



讜讛讜讗 讛讚讬谉 讙讘讬 讞诇讜谉 讛讬讻讗 讚拽讘讬注讗 转砖诪讬砖转讬讛, 讻讙讜谉 讞诇讜谉 讛爪讜专讬 讘讬谉 诇诪讟讛 诪讚"讗 讘讬谉 诇诪注诇讛 诪讗专讘注 讗诪讜转, 讗讬 谞诪讬 讘讞诇讜谉 讛诪爪专讬 诇诪讟讛 诪讚"讗 讛讬讻讗 (讚讛讬讬谞讜) [讚讗讬谞讜] 注砖讜讬 诇讗讜专讛, 讗讬 谞诪讬 讘讞诇讜谉 讛注砖讜讬 诇讗讜专讛 讜讗驻讬诇讜 讻诇 砖讛讜讗 讘讬谉 诇诪讟讛 诪讗专讘注 讗诪讜转 讘讬谉 诇诪注诇讛 诪讗专讘注 讗诪讜转, 讻讬讜谉 讚拽讘讬注讗 转砖诪讬砖转讬讛, 讗讬 注讘讬讚 诇讛讜 诪讬诇转讗 讚拽讘讬注讜转讗 讻讙讜谉 讚砖讬注讬谞讛讜 讘讟讬谞讗 讗讜 讘住讬讚讗 讜讻讬讜爪讗 讘讛谉, 讗讬 谞诪讬 注讘讬讚 诇讛讜 诪诇讘谉, 讗驻讬诇讜 专' 讞讬讬讗 诪讜讚讬 讚讗讬 讗讬转讘专专 讚讞讝讬讬讛 讘注诇 讞爪专 讜砖转讬拽 诇讗诇转专 讛讜讬 讞讝拽讛, 诪讬讚讬 讚讛讜讛 讗讻砖讜专讗 讚诪讟诇诇转讗 讚讗讬 讞讘专讬讛 讘讟讬谞讗 诇讗诇转专 讛讜讬 讞讝拽讛. 讜讗讬 [诇讗] 注讘讬讚 诇讛讜 诪讬诇转讗 讚拽讘讬注讜转讗, 注讚 转诇转讬谉 讬讜诪讬谉 诇讗 讛讜讬 讞讝拽讛, 讚讗注"讙 讚拽讘讬注讗 转砖诪讬砖转讬讬讛讜 讗讬讻讗 诇诪讬诪专 讻讬 砖转讬拽 诇讬讛 诪砖讜诐 讚讛讜讛 住诇拽讗 讚注转讬讛 讚讻讬 驻转讞讬讛 诪讗专讬讛 诇讛讗讬 讞诇讜谉 讘转讜专转 注专讗讬 驻转讞讬讛 诇驻讬 砖注讛, 讜讘注诇 讞爪专 谞诪讬 讻讬 砖转讬拽 诇讬讛 诇驻讬 砖注讛 讛讜讗 讚砖转讬拽 诇讬讛 讜诇讗讜 诇诪砖讘拽讬讛 讛转诐, 讜诇讻讬 诪诇讜 讬讜诪讬 注专讗讬 讚讬讚讬讛 讛讜讛 讚注转讬讛 诇诪讞讜讬讬 注诇讬讛. 诪讬讛讜 讜讚讗讬 讻讬讜谉 讚讞诇驻讜 注诇讬讛 转诇转讬谉 讬讜诪讬谉 讜讗讬转讘专专 讚讞讝讬讬讛 讘注诇 讞爪专 讜砖转讬拽 诪讜讻讞讗 诪讬诇转讗 讚诪诪讞诇 诪讞讬诇 讙讘讬讛 诇讙诪专讬 讜拽讬讬诪讗 诇讬讛 讞讝拽讛 诇讘转专 转诇转讬谉 讬讜诪讬谉. 讜讗讬 诇讗 讗讬转讘专专 讚讞讝讬讬讛 讞讘专讬讛 讜砖转讬拽, 诇讗 砖谞讗 讚注讘讚 诇讬讛 诪讬诇转讗 讚拽讘讬注讜转讗 讜诇讗 砖谞讗 诇讗 注讘讚 诇讬讛 诪讬诇转讗 讚拽讘讬注讜转讗, 诇讗 拽讬讬诪讗 诇讬讛 讞讝拽讛 讗诇讗 讘砖诇砖 砖谞讬诐, 讜讛讜讗 讚讟注讬谉 讘专讬 诇讬 讚讞讝讬转 讜砖转拽转, 讚诪讬讙讜 讚讗讬 讘注讬 讗转讬 诪讞诪转 讟注谞讛 讚诪转谞讛 讗讜 讝讘讬谞讬 诪讛讬诪谉 讜拽讬讬诪讗 诇讬讛 讞讝拽讛 讻讻诇 讞讝拽讛 砖讬砖 注诪讛 讟注谞讛, 讻讬 讟注讬谉 谞诪讬 讘专讬讗 诇讬 讚讞讝讬转 讜砖转拽转 诪讛讬诪谉. 讜讗讬 诇讗 讟注讬谉 讘专讬讗 诇讬 讚讞讝讬转 讜砖转拽转 讗驻讬诇讜 诇讗讞专 砖诇砖 砖谞讬诐 谞诪讬 诇讗 拽讬讬诪讗 诇讬讛 [讞讝拽讛] 讚讗讬诪讜专 诇讗 讞讝讬讬讛 讜诇讗 砖诪注 讘讬讛, 讚讛讗 讟注诪讗 讚砖诇砖 砖谞讬诐 诇专讘谞谉 讚驻诇讬讙讬 注诇讬讛 讚专讘讬 讬讛讜讚讛 诇讗讜 讻讬 讛讬讻讬 讚诇讬砖诪注讜 讘注诇讬诐 讘转讜讱 砖诇砖 砖谞讬诐 讛讜讗, 讗诇讗 诪砖讜诐 讚讟驻讬 诪转诇转 砖谞讬 诇讗 诪讝讚讛专 讗讬谞讬砖 讘砖讟专讬讛, 讜讛讗讬 讻讬讜谉 讚诇讗 讗转讬 诪讞诪转 讟注谞讛 诇讗 砖讬讬讻讬 讘讬讛 讞讝拽转 砖诇砖 砖谞讬诐 讗诇讗 诇讛讬诪讜谞讬讛 讚讞讝讗 讜砖转拽 诪砖讜诐 诪讬讙讜, 讜讻讬讜谉 讚讗讬讛讜 讙讜驻讬讛 诇讗 讘专讬讗 诇讬讛 讻讬 讛讬讻讬 讚诇讛讬诪谞讬讛 诇讗 拽讬讬诪讗 诇讬讛 讞讝拽讛 讻诇诇.



讜讛谞讬 诪讬诇讬 讘讞诇讜谉 讚拽讘讬注讗 转砖诪讬砖转讬讛, 讗讘诇 讘讞诇讜谉 讚诇讗 拽讘讬注讗 转砖诪讬砖转讬讛, 讻讙讜谉 讞诇讜谉 诪爪专讬 诇诪注诇讛 诪讗专讘注 讗诪讜转 讛讬讻讗 讚诇讗 注讘讬讚 诇讗讜专讛, 讗驻讬诇讜 诇讗讞专 砖诇砖 砖谞讬诐 讜讗讬转讘专专 讚讞讝讬讬讛 讘注诇 讞爪专 讜砖转讬拽 诇讗 拽讬讬诪讗 诇讬讛 讞讝拽讛 诇诪讞讝讬拽. 讜讛讜讗 讚诇讗 讗转讬 诪讞诪转 讟注谞讛, 讗讘诇 讛讬讻讗 讚讗转讬 诪讞诪转 讟注谞讛 拽讬讬诪讗 诇讬讛 讞讝拽讛 讘砖诇砖 砖谞讬诐 讻砖讗专 讞讝拽讜转 讚注诇诪讗 砖讬砖 注诪讛谉 讟注谞讛, 讜讗注"讙 讚诇讗 讗讬转讘专专 讚讞讝讬讬讛 讘注诇 讞爪专 讜砖转讬拽. 讜讻谉 讛诇讻转讗. 讜讻讬 转讬诪讗 诪讻讚讬 讛讗讬 砖讬注讜专讗 讚砖诇砖 砖谞讬诐 讗注"讙 讚诇讗讜 砖讬注讜专讗 讚砖诪注讬 讘讬讛 讘注诇讬诐 讛讜讗, 讚讗诐 讻谉 讗转讗谉 诇专讘讬 讬讛讜讚讛 讚讗诪专 讻诇 砖讘驻谞讬讜 诇讗诇转专 讛讜讬讗 讞讝拽讛, 讗诇讗 砖讬注讜专讗 讚诪讝讚讛专 讗讬谞讬砖 讘砖讟专讬讛 讛讜讗, 诪"诪 注诇 讻专讞讬讱 住讘讬专讗 诇谉 讚诇讗 住讙讬讗 讚诇讗 砖诪注讬 讘讬讛 讘注诇讬诐 讘讛谞讱 砖诇砖 砖谞讬诐, 讚讗讬 诇讗 转讬诪讗 讛讻讬 讗诪讗讬 诪讞讝讬拽讬谉 讘谞讻住讬 讘讜专讞, 讜转谞谉 谞诪讬 (诇注讬诇 讘讘讗 讘转专讗 诇讞,讗) 砖诇砖 讗专爪讜转 诇讞讝拽讛 讜讻讜' 讗讬谞讛 讞讝拽讛 注讚 砖讬讛讗 注诪讜 讘诪讚讬谞讛, 讟注诪讗 讚讬讛讜讚讛 讜讙诇讬诇 讚住转诐 讬讛讜讚讛 讜讙诇讬诇 讻砖注转 讞讬专讜诐 讚诪讬, 讛讗 诇讗讜 砖注转 讞讬专讜诐 拽讬讬诪讗 诇讬讛 讞讝拽讛 讜讗注"驻 砖讗讬谉 注诪讜 讘诪讚讬谞讛, 讚讞讘专讱 讞讘专讗 讗讬转 诇讬讛 讜讞讘专讗 讚讞讘专讱 讞讘专讗 讗讬转 诇讬讛, 讚诇讗 住讙讬讗 讚诇讗 砖诪注讬 讘讬讛 讘注诇讬诐 讘转讜讱 讙' 砖谞讬诐. 讚讗讬 住"讚 讗注"讙 讚诇讗 砖诪注讬 讘讬讛 讘注诇讬诐 谞诪讬 讛讜讬讗 讞讝拽讛, 讗诐 讻谉 讘讜专讞 诪讞诪转 诪专讚讬谉 讗诪讗讬 讗讬谉 诪讞讝讬拽讬谉 讘谞讻住讬讜. 讜讛讗 讚转谞谉 谞诪讬 讗讬谞讛 讞讝拽讛 注讚 砖讬讛讗 注诪讜 讘诪讚讬谞讛 讜讗讜拽讬诪谞讗 讘砖注转 讞讬专讜诐, 讜讻讬 砖注转 讞讬专讜诐 诪讗讬 讛讜讬, 讛讗 诇讗 讘注讬谞谉 讚诇砖诪注讜 讘讬讛 讘注诇讬诐. 讗诇讗 诪砖讜诐 讚住讘讬专讗 诇谉 讻讬讜谉 讚讗讞讝讬拽 讘讬讛 砖诇砖 砖谞讬诐 诇讗 住讙讬讗 讚诇讗 砖诪注讬 讘讬讛 讘注诇讬诐, 讜讗诪讗讬 诇讗 拽讬讬诪讗 诇讬讛 讞讝拽讛. 诇讗 转讬拽砖讬 诇讱, 讚讻讬 讗诪专讬谞谉 讚讻讬 讗讞讝讬拽 讘讬讛 讙' 砖谞讬诐 诇讗 住讙讬讗 讚诇讗 砖诪注讜 讘讬讛 讘注诇讬诐, 讛谞讬 诪讬诇讬 讘讞讝拽转 讛讘转讬诐 讜讛讘讜专讜转 讜讻讬讜爪讗 讘讛谉, 讚讻讬讜谉 讚专砖讜转 讘驻谞讬 注爪诪讛 讛讬讗 讗讬转 诇讛 拽诇讗 诪讗谉 谞讞讬转 诇讙讜讛, 讜讻讬讜谉 讚讗讞讝讬拽 讘讬讛 讛讗讬 诪讞讝讬拽 讙' 砖谞讬诐 讗注"驻 砖讗讬谉 讛讘注诇讬诐 注诪讜 讘诪讚讬谞讛 诇讗 住讙讬讗 讚诇讗 砖诪注讬 讘讬讛 讘注诇讬诐, 讚讘注诇讬诐 讙讜驻讬讬讛讜 诇讗 住讙讬讗 讚诇讗 讘讚拽讬 讘转专 讗专注讬讬讛讜 诇诪讬讚注 诪讗谉 谞讞讬转 诇讙讜讛 讜诪讜讚注讬 诇讛讜 讗讬谞砖讬. 讗讘诇 讘谞讝拽讬谉 讜转砖诪讬砖讬谉 讚诇讬转 诇讛讜 拽诇讗, 讜诇讗 讘讚拽讬 讗讬谞砖讬 讘转专 专砖讜转讗 讚讻诇 讞讚 讜讞讚 诇诪讬讚注 讗讬 讞讚讬砖 讘讛 讗讬谞讬砖 转砖诪讬砖讗 讗讜 谞讝拽讗 讜讗讬 诇讗, 讜讗讬 谞诪讬 讘讚讬拽 诇讬讻讗 讚诪讜讚注 诇讬讛, 讚诇讬讻讗 讚讬讚注 讛讬讻讬 讛讜讬讗 诪注讬拽专讗 讻讬 讛讬讻讬 讚诇讬讚注 讗讬 讗讬讞讚砖 讘讛 诪讬讚讬 讜讗讬 诇讗 讻讬 讛讬讻讬 讚诇讜讚注讬谞讛讜 诇讘注诇讬诐, 讗诇讗 讘注诇讬诐 讛讜讗 讚讬讚注讬 诇讻讬 讞讝讜 诇讛, [讜讻讬讜谉] 讚诇讗 讗讬转讘专专 讗讬 讞讝讜 诇讬讛 讘注诇讬诐 讜讗讬 诇讗, 诇讗 拽讬讬诪讗 注诇讬讬讛讜 讞讝拽讛 讗诇讗 讛讬讻讗 讚讟注讬谉 诪讞讝讬拽 讘专讬讗 诇讬 讚讞讝讬转 讜砖转拽转 讚诪讛讬诪谉 诪砖讜诐 诪讬讙讜 讻讚讘专讬专谞讗 诇注讬诇:





转讜住驻讜转 专讬"讚

(注讝) 讗诪专 专讘 讛讜谞讗 诇讗 砖谞讜 讗诇讗 讘注诇 讛讙讙 讘讘注诇 讛讞爪专. 驻讬' 讜专讬砖讗 谞诪讬 讚转谞讬 讬讻讜诇 诇诪讞讜转 讛"驻 讚讬讻讜诇 诇诪讞讜转 讘注诇 讛讙讙 讘讘注诇 讞爪专 讜诇讜诪专 诇讜 讗诇 转砖诪讬砖 讘讝讬讝讬:





(注讞) 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 驻讬' 讗注"驻 砖讬砖 诇讜 讘讬转 驻转讜讞 砖诐 讜谞讻谞住 讜讬讜爪讗 讜诪砖转诪砖 讘讞爪专 讗讬谞讜 专砖讗讬 诇注砖讜转 讞诇讜谉 砖讛讜讗 讘讙讜讘讛 讛讻讜转诇 讻讚诪驻专砖 讟注诪讗 讘讙诪专讗 砖注讚 注讻砖讬讜 诇讗 讛讬' 讬讻讜诇 诇讛讘讬讟 讘转讜讱 讘讬转讜 讜注讻砖讬讜 讚专讱 讛讞诇讜谉 讬讘讬讟 讜讛讗讬 讞诇讜谉 诇讗讜 讘注诇讬讬' 拽讗诪专 讗诇讗 讘讘讬转 讘讙讜讘讛 讛讻讜转诇 砖讛专讬 讗驻讬诇讜 注诇讬讬' 讘诇讗 讞诇讜谉 讗住讜专 诇讜 诇注砖讜转 讻讚讘注讬' 诇诪讬诪专 诇拽诪谉 讻"砖 砖诇讗 讬驻转讞 讘讛 讞诇讜谉 讜讗"转 讜讛讗 诪讚转谞讬 住讬驻讗 诇讗 讬驻转讞 讗讚诐 诇讞爪专 讛砖讜转驻讬谉 讞诇讜谉 讻谞讙讚 讞诇讜谉 诪砖诪注 讛讗 讞诇讜谉 砖诇讗 讻谞讙讚 讞诇讜谉 诪爪讬 诇诪讬注讘讚 诇讗 住讬驻讗 诪讬讬专讬 讻讙讜谉 砖谞讬讗讜转讜 讘讬谉 砖谞讬讛谉 诇讘谞讜转 注诇讬讜转 讜诇注砖讜转 讘讛谉 讞诇讜谞讜转 讗讜 讘讘转讬讛谉 讘讙讜讘讛 讛讻讜转诇 讜拽讚诐 讛讗讞讚 讜注砖讛 讜专讜爪讛 注讻砖讬讜 讙诐 讛砖谞讬 诇注砖讜转 讗诇 讬注砖讛 讻谞讙讚讜 讗诇讗 诪谉 讛爪讚. 讗讘诇 诇注讜诇诐 讗诐 讛讗讞讚 诇讗 注砖讛 讗讬谉 讞讘专讜 讬讻讜诇 诇注砖讜转 诇讗 讞诇讜谉 讜诇讗 注诇讬讬' 讗诇讗 讗讜诪专 谞讚讜专 讘讛 讻诪讜 砖讛讜专讬砖讜谞讜 讗讘讜转讬谞讜 讗讜 讻诪讜 砖拽谞讬谞讜 讗讜转讛 诪讗讞专讬诐:





诇拽讞 讘讬转 诇讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉. 驻讬' 讗讬谉 诇驻专砖 砖诇讗 讬驻转讞 诇讜 驻转讞 讘讞爪专 讚讛讗 讜讚讗讬 驻砖讬讟讗 讚讛讗 诇讘讬转 讚讬讚讬' 转谞讬 讘住讬驻讗 讗讞讚 诇讗 讬注砖谞讜 砖谞讬诐 讻"砖 讘讘讬转 讗讞专 砖诇讗 讛讬' 诇讜 讞诇拽 讘讞爪专 讜注讻砖讬讜 拽谞讗讜 砖诇讗 讬注砖讛 砖诐 驻转讞 讘讞爪专 讜转讜 讚讗讬 讻讱 讛讜讛 诪砖诪注 驻讬' 讚诪转谞讬' 讛讜讛 拽砖讬讗 诪讗讬 讚讗拽砖讬转讬 讘诪讛"拽 讜诇讬转 诇讬' 驻讬专讜拽讗 讗"讜 讛"驻 讚诪转谞讬' 诇拽讞 讘讬转 讘讞爪专 讗讞专转 砖讛讬' 讘爪讚讜 诇讗 讬驻转讞谞讜 诇讞爪专 讛砖讜转驻讬谉 砖转讛讬讛 讬爪讬讗转讜 讜讘讬讗转讜 砖诇 讗讜转讜 讛讘讬转 讘讞爪专 讛砖讜转驻讬谉 讜讗祝 注诇 驻讬 砖诇讗 讬注砖讛 诇讜 驻转讞 讘讞爪专 讗诇讗 讚专讱 驻转讞 讘讬转讜 砖讛讜讗 驻讜转讞 驻转讞 讘讬谉 讘讬转讜 诇讘讬转 砖拽谞讛 讜讛讚专 讘讗讜转讜 讘讬转 谞讻谞住 讜讬爪讗 讚专讱 驻转讞 讘讬转讜 诇讞爪专 讜讻谉 谞诪讬 讘谞讛 注诇讬讬' 注诇 讙讘讬 讘讬转讜 讗注"驻 砖诇讗 注砖讛 诇讛 讞诇讜谞讜转 讘讞爪' 讗诇讗 讛讬讗 驻转讜讞' 诇转讜讱 讘讬转讜 砖注讜诇' 讜讬讜专' 讘讘讬转讜 讜讚专讱 驻转讞 讘讬转讜 讬讜爪讗 讘讞爪专 讗驻"讛 讗讬谞讜 专砖讗讬 诪驻谞讬 砖讛讬讜诐 讜诪讞专 讬砖讻讜专 讗讜转诐 诇讗谞砖讬' 讜谞诪爪讗 诪专讘讛 注诇讬讜 讗转 讛讚专讱 讜讚讬讬拽讗 谞诪讬 讚讘诇讗 驻转讞 讜讞诇讜谞讜转 讘讞爪专 诪讬讬专讬 讚讗讬诇讜 讻谉 讛讜"诇 诇诪讬转谞讬 讙讘讬 讘讬转 诇讗 讬驻转讞 诇讜 驻转讞 讘讞爪专 讜诇讙讘讬 注诇讬讬' 诇讗 讬驻转讞 诇讜 讞诇讜谞讜转 讘讞爪专 讛砖转讗 讚转谞讬 诇讗 讬驻转讞谞讜 诇讞爪专 讛砖讜转驻讬谉 讛"驻 砖诇讗 讬驻转讞谞讜 砖转讛讗 诇讜 讬爪讬讗讛 讜讘讬讗讛 讘讞爪专 讜讗驻讬诇讜 讚专讱 驻转讞讜 讜讗讬谉 讟注诪讜 诪砖讜诐 讛讬讝拽 专讗讬' 讗诇讗 诪砖讜诐 砖诪专讘讬' 注诇讬讛谉 讗转 讛讚专讱:





砖讬讟讛 诪拽讜讘爪转

 诇拽讞 讘讬转 讘讞爪专 讗讞专转 诇讗 讬驻转讞谞讛 讻讜'. 诇讗 讬驻转讞谞讛 诇转讜讱 讘讬转讜 讛驻转讜讞讛 诇讞爪专 讛砖讜转驻讬谉 砖谞诪爪讗 诪专讘讛 讚讬讜专讬谉 讘讘讬转 砖诇拽讞 讘讞爪专 讗讞专转 讜讬讜爪讗讬谉 诪砖诐 讚专讱 讘讬转 讝讛 诇讞爪专 讛砖讜转驻讬谉 砖谞诪爪讗 诪专讘讛 注诇 砖讜转驻讬谉 讛诇诇讜 讗转 讛讚专讱 讻讚诪驻专砖 讟注诪讗 讘讙诪专讗 讜讗讬谉 爪专讬讱 诇讜诪专 砖诇讗 讬驻转讞谞讛 诇讞爪专 讛砖讜转驻讬谉 诇讛讚讬讗 诇注砖讜转 诇讜 驻转讞 讘讞爪专 讚讛讗 讗讬讻讗 讟注诪讗 讗讞专讬谞讗 讚拽讗 砖拽讬诇 讗专讘注 讗诪讜转 讘讞爪专 讜讗驻讬诇讜 讗诐 诇讗 诇拽讞 讘讬转 讘讞爪专 讗讞专转 讗讬谉 诇驻转讜讞 驻转讞 讞讚砖 讘讘讬转讜 诇讞爪专 讛砖讜转驻讬诐 讜讟注诪讗 讚讙诪专讗 诇讗 拽讗讬 讗诇拽讞 讘讬转 讘讞爪专 讗讞专转 讗诇讗 讗驻讬诇讜 讘谞讛 注诇讬讛 注诇 讙讘讬 讘讬转讜 砖讬砖 诇讜 讘讞爪专 讛砖讜转驻讬谉 诇驻讬 砖诪专讘讛 讚讬讜专讬谉 讘讻讱 讻讬 诇驻讬 讚讬专讜转 讛讘转讬诐 讜讛注诇讬讜转 讚专讬诐 砖诐 讘谞讬 讗讚诐 讗讜 诪砖讻讬专 诪拽爪转谉 讛讬讜诐 讜诇诪讞专 诇讘谞讬 讗讚诐 讗讞专讬诐 讜讛讻讬 诪讜讻讞 讘讙诪专讗 讜诪讻诇 诪拽讜诐 讬讻讜诇 诇讛砖转诪砖 讘讗讜转讛 注诇讬讛 讚专讱 讗专讜讘讛 砖讗讬谉 诪专讘讬谉 讚讬讜专讬谉 砖诐 砖讛专讬 讗讬谉 讚专讱 诇讚讜专 砖诐. 


讗讘诇 讘讜谞讛 讗转 讛讞讚专 诇驻谞讬诐 诪讘讬转讜. 讘讙诪专讗 讛讜讬谞谉 讘讛 讜讛诇讗 诪专讘讛 注诇讬讛诐 讗转 讛讚专讱 讜诪讗讬 砖谞讗 专讬砖讗. 讜诪砖谞讬 诪讗讬 讞讚专 砖讞诇拽讜 诇讞讚专 诇砖谞讬诐 讜诪讗讬 注诇讬讬讛 讗驻转讗. 驻讬专讜砖 讗讬谉 诇讜 诇讛讜住讬祝 讘讘谞讬谉 讗讜 诇讘谞讜转 讗转 讛讞讚专 讗讜 诇讛讙讘讬讛 讻讜转诇讬诐 讜诇讘谞讜转 注诇讬讛诐 诇驻讬 砖讗讬谞讜 专砖讗讬 诇专讘讜转 砖诐 讘讚讬讜专讬谉 讘诇讗 专砖讜转 讛砖讜转驻讬谉 诪驻谞讬 砖诪专讘讛 注诇讬讛诐 讗转 讛讚专讱 讘讻讱 讗诇讗 讞讜诇拽 讛讜讗 讞讚专讜 诇砖谞讬诐 砖讗讬谞讜 诪讜住讬祝 讘讘谞讬谉 讘讻讱 讜讘讜谞讛 讗驻转讗 注诇 讙讘讬 讘讬转讜 讜讛讜讗 讬爪讬注 讜讗讬谞讜 诪讜住讬祝 讘讻讱 注诇 讘谞讬谉 讛讻讜转诇讬诐 讛专讗砖讜谞讬诐 讗诇讗 谞讜转谉 拽讜专讜转 讘注讜讘讬 讛讻讜转诇讬诐 讘讗诪爪注 讜讘讜谞讛 砖诐 讬爪讬注 讻讱 驻讬专砖讜 讛专砖讘"诐 讝"诇 讜讛专讘 讗讘 讘"讚. 讜专讗讬转讬 讘转砖讜讘转 讛专讘 讝"诇 讻讬 讞讻诪讬 谞专讘讜谞讛 讻讱 讛讬讜 诪讜专讬谉 砖诇讗 诇讛讜住讬祝 注诇 讛讘谞讬谉 讻诇诇. 讜拽砖讬讗 诇讬 诇讬砖谞讗 讚讙诪专讗 讚拽讗诪专 砖讞讜诇拽 讞讚专讜 诇砖谞讬诐 讜讛讜讛 诇讬讛 诇诪讬诪专 砖讞讜诇拽 讘讬转讜 诇砖谞讬诐 讜讘讜谞讛 砖诐 讞讚专. 讜讬砖 诇驻专砖 讚讜讚讗讬 讗讬谞讜 专讜爪讛 诇讜诪专 诇讞诇讜拽 讘讬转讜 诇砖谞讬诐 讗祝 注诇 驻讬 砖讗讬谞讜 诪讜住讬祝 讘讘谞讬谉 诇驻讬 砖讛讜讗 诪专讘讛 讘讚讬讜专讬谉 注诇 讬讚讬 讻谉 讗讘诇 讞讜诇拽 讞讚专讜 诇砖谞讬诐 讻诇驻讬 驻谞讬诐 诪讘讬转讜 砖讗讬谉 专讘讜讬 讚讬讜专讬谉 讘讻讱 讻讬 讗讬谉 专讗讜讬 砖讬讚讜专讜 讘谞讬 讘讬转 讘讞讚专 讛驻谞讬诪讬 讜讬讚讜专讜 讗讞专讬诐 讘讞讬爪讜谉 诇驻讬 砖谞诪爪讗讜 讘谞讬 讛讞讚专 讛驻谞讬诪讬 讚讜专住讬谉 注诇 讛讞讬爪讜谉 讜讘谞讬 讗讚诐 诪拽驻讬讚讬谉 注诇 讻讱 诇驻讬 砖讛讞讚专讬诐 讛拽讟谞讬诐 讗讬谞诐 注砖讜讬诐 讗诇讗 诇爪谞讬注讜转 讗讘诇 讜讚讗讬 讗讬谞讜 专砖讗讬 诇讞诇讜拽 讛讞讚专 诇砖谞讬诐 讜诇驻转讜讞 驻转讞 讗讞专 诇讻讜转诇 讘讬转 讛讞讬爪讜谉 讜讛讬讬谞讜 讚拽转谞讬 诇驻谞讬诐 诪讘讬转讜. 讜诪讗讬 注诇讬讬讛 讗驻转讗 讜讗祝 注诇 驻讬 砖诪讜住讬祝 注诇 讛讘谞讬谉 讜诪讙讘讬讛 讛讻讜转诇讬诐 诇驻讬 砖讗讬谉 讗驻转讗 专讗讜讬讛 诇讚讬专讛 讗诇讗 诇转砖诪讬砖 注爪讬诐 讜讻诇讬诐 讜谞诪爪讗 砖讗讬谉 诪专讘讛 讘讚讬讜专讬谉 讘讻讱 讻谉 谞专讗讛 诇讬. 诪讬讛讜 讗诐 讛讬讛 讘讬转 讙讘讜讛 讜专讜爪讛 诇讞诇拽 讙讘讛讜 讞爪讬讜 诇讘讬转 讜讞爪讬讜 诇注诇讬讬讛 讗讬谞讜 专砖讗讬 讗祝 注诇 驻讬 砖讗讬谞讜 诪讜住讬祝 注诇 讛讘谞讬谉 讚讛讗 诪讻诇 诪拽讜诐 诪专讘讛 讘讚讬讜专讬谉 讛讜讗. 讜讬砖 诪驻专砖讬诐 讘谞讛 注诇讬讬讛 注诇 讙讘讬 讘讬转讜 注诇 讙讘讬 讘讬转 砖讘讞爪专 讗讞专转 诇讗 讬驻转讞谞讛 诇讞爪专 讛砖讜转驻讬谉 讗祝 注诇 驻讬 砖讛讜爪讬讗 诪谉 讛讞爪专 讛讗讞专转 诇讞爪专 讛砖讜转驻讬谉 讘讟讜专讞 砖爪专讬讱 诇注诇讜转 诇注诇讬讛 讜诇专讚转 砖诐 讜诇讛讻谞住 讘讘讬转 砖讬砖 诇讜 讞爪专 讛砖讜转驻讬谉. 注诇讬讜转. 


讜讝讛 诇砖讜谉 讛专讗讘"讚 讝"诇: 诇拽讞 讘讬转 讘讞爪专 讗讞专转 讻讜'. 讜讗诪专讬谞谉 讘讙诪专讗 诪讗讬 讟注诪讗 诪驻谞讬 砖诪专讘讛 注诇讬讛诐 讗转 讛讚专讱. 驻讬专砖 讛专讘 讝"诇 砖诪讗 讬注诪讬讚 讚讬讜专讬谉 讗讞专讬诐 讜讬注讘专讜 讚专讱 讛讞爪专 讜讗拽砖讬谞谉 讗讬 讛讻讬 讗讬诪讗 住讬驻讗 讻讜'. 讻诪讛 拽砖讛 注诇讬 讛讚讬谉 讛讝讛 砖讗驻讬诇讜 诇讘谞讜转 注诇 讘讬转讜 诪讜谞注讬诐 诪诪谞讜 讜讘砖讘讬诇 讞砖砖 讚讬讜专讬谉 讜讻诇 讝讛 诇诪讛 谞诪谞注谞讜 诪诇讛讜住讬祝 讘讛 讚讬讜专讬谉 讜诇讗 谞诪谞注谞讜 诪诇讘谞讜转 讘砖诇讜. 讜注讜讚 诪讬 砖讬砖 诇讜 砖谞讬诐 讗讜 砖诇砖讛 讘转讬诐 讘讞爪专 讛砖讜转驻讬诐 诪讜谞注讬诐 诪诪谞讜 砖诇讗 讬砖讻讬专 讗讜转诐 诇讗讞专讬诐 讜讛诇讗 诇讗 诪讬讞讜 讗诇讗 讘讞谞讜转 砖讘讞爪专 讗讜 砖诇讗 讬注砖讛 讗讞讚 诪讛诐 讗讜诪谉 讜讙专讚讬 诪讞诪转 讛谞讻谞住讬诐 讜讛讬讜爪讗讬诐 讗讘诇 讘讛专讘讜转 讚讬讜专讬谉 讗讞专讬诐 诇讗 砖诪注谞讜. 讜讗诐 转讗诪专 讻诇 砖讻谉 诪驻谞讬 砖诪专讘讛 注诇讬讛诐 转砖诪讬砖 拽讘讜注 讘讞爪专 讜讛讜讗 拽砖讛 诇讛诐 诪谉 讛谞讻谞住讬诐 讜讛讬讜爪讗讬诐 讜诪讛 讬注砖讜 讻砖讬砖讗讜 讘谞讬讜 砖诇 讝讛 谞砖讬诐 讜讬讛讬讜 诇讜 讘谞讬诐 讗讜 讘谞讜转 讜讬注诪讬讚 讗讜转诐 讻诇 讗讞讚 讘讘转讬诐 砖讬砖 诇讜 讘讞爪专 讛诇讗 讛专讘讛 诇讛诐 讚讬讜专讬谉 转砖诪讬砖讬讜 讘讞爪专 讜讛讟注谞讛 讛拽砖讛 砖讘讻讜诇谉 讛诇讗 讗诪专讜 讻讜驻讬谉 讘谞讬 诪讘讜讬 讝讛 讗转 讝讛 砖诇讗 诇讛讜砖讬讘 讘讬谞讬讛诐 诇讗 讞讬讬讟 讜诇讗 讘讜专住讬 讻讜' 讜讙诐 讝讛 讬讘谞讛 讘砖诇讜 诪讛 砖讬专爪讛 讜谞诪谞注 诪诪谞讜 砖诇讗 讬讜砖讬讘 砖诐 讚讬讜专讬谉 讗讞专讬诐. 注诇 讻谉 谞专讗讛 讘注讬谞讬 讻讬 讟讜讘 讛讜讗 诇讚讞讜拽 诪注讟 讘诇砖讜谉 诪砖谞转谞讜 讜诇住讘讜诇 讛讚讜讞拽 讛讛讜讗 讜诇讗 诇讛讜爪讬讗 诪砖驻讟 诪注讜拽诇 讜讗讜诪专 讻讬 讛讻诇 谞讗诪专 注诇 讚专讱 讗讞专转 讜讻讱 驻讬专讜砖讛 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉 驻讬专讜砖 讘讻讜转诇 讛讞讜诇拽 讘讬谉 讞爪专 讝讜 诇讞爪专 讗讞专转 讜讗驻讬诇讜 讛讬讛 诇讜 驻转讞 专讞讘 砖诪谞讛 讘讞爪专 讜诪讬注讟讜 诇讗专讘注 讗诪讜转 讜专讜爪讛 诇驻转讜讞 讛讘讬转 砖拽谞讛 讘讞爪专 讗讞专转 诇讞爪专 讝讜 讻谞讙讚 讗讜转诐 讗专讘注 讗诪讜转 砖诪讞诇 诇讘谞讬 讞爪专讜 讗驻讬诇讜 讛讻讬 诇讗 讬驻转讞谞讜 讜讛讟注诐 砖诪讗 讬注讘专讜 讘谞讬 讗讜转讛 讞爪专 讚专讱 讞爪专 讝讜 讜讛讜讗 诇讗 讬讜讻诇 诇诪谞讜注 砖讻谞讬讜 诪注讘讜专 讘讜 讜讻谉 讘谞讛 注诇讬讬讛 注诇 讙讘讬 讘讬转讜 砖拽谞讛 讘讗讜转讛 讞爪专 诇讗 讬驻转讞谞讜 讘讻讜转诇 讛讞讜诇拽 诇讞爪专 讛砖讜转驻讬诐 讗祝 注诇 驻讬 砖讛讘讬转 砖诇诪讟讛 诪诪谞讜 讗讬谞讜 驻转讜讞 砖诪讗 讚专讱 讛讘讬转 讬注诇讜 诇讗讜转讛 注诇讬讬讛 讜诪注诇讬讬讛 讝讜 讬专讚讜 诇诪讟讛 讜讬注讘专讜 讚专讱 讞爪专 讝讜 讗讘诇 讘讜谞讛 讛讞讚专 讘讗讜转讛 讛讞爪专 砖讗讞专转 诇驻谞讬诐 诪讘讬转讜 砖讬砖 诇讜 讘讝讛 讛讞爪专 讜讘讜谞讛 注诇讬讬转讜 注诇 讙讘讬 讗讜转讜 讘讬转 讜驻讜转讞讜 诇转讜讱 讘讬转 讝讛 讜注诇 讝讛 诪拽砖讬谞谉 讜诪讛 讛驻专砖 讬砖 讘讬谉 讛驻讜转讞讜 讘讻讜转诇 诪讞讬爪讛 讛讞讜诇拽转 讘讬谉 砖转讬 讛讞爪专讜转 诇驻讬 砖驻讜转讞讛 诇讘转讬诐 讛驻转讜讞讬诐 诇讞爪专 讝讜 讛诇讗 注讜讘专讬诐 诪讝讜 诇讝讜 讚专讱 讛驻转讞讬诐 讛讛诐 讜讗祝 注诇 驻讬 砖讗讬谉 讛讚专讱 诪讝讜诪谉 诇讛诐 讻诇 讻讱 砖讛专讬 讛诐 注讜讘专讬诐 讚专讱 讘讬转讜 砖诇 讝讛 讗驻讬诇讜 讛讻讬 讬砖 诇讞讜砖 诇驻讬 砖讗讬谉 讗讚诐 诪讜谞注 讘讬转讜 诇砖讻谞讬讜 诪诇注讘讜专 讘讜 诇拽爪专 讗转 讚专讻讜. 讜讛砖讬讘 专讘 讛讜谞讗 诪讗讬 讞讚专 砖讞诇拽 讞讚专讜 诇砖谞讬诐 驻讬专讜砖 砖讞诇拽 讗讜转讜 讘讬转 砖拽谞讛 砖诐 诇砖谞讬诐 讜诪注讟 转砖诪讬砖讜 讜讻讙讜谉 讝讛 讗祝 注诇 驻讬 砖驻讜转讞 讛讞讚专讬诐 诇转讜讱 讘讬转讜 砖讘讞爪专 讛砖讜转驻讬诐 讗讬谉 讚专讱 讝专讬诐 砖讬注讘专讜 诪讞爪专 诇讞爪专 讚专讱 讞讚专 拽讟谉 讗讜 诪驻谞讬 讛讚讜讞拽 讗讜 诪砖讜诐 爪谞讬注讜转. 诪讗讬 注诇讬讛 砖讛讜讗 讘讜谞讛 注诇 讗讜转讜 讘讬转 讜驻讜转讞 诇转讜讱 讘讬转讜 讝讗转 砖讘讞爪专 讛砖讜转驻讬谉. 讗驻转讗. 讛讬讗 讞爪讬 拽专讜讬 砖注讜砖讬诐 讗讜转讜 诇转砖诪讬砖 爪谞讜注 讘拽爪讛 讛讘讬转 讬讛讜讗 驻转讜讞 诪爪讚 讗讞讚 诇讘讬转 讜讗讬谉 讚专讱 诇注讘讜专 讘讜 讝专讬诐. 讝讛 谞专讗讛 诇讬 讜诪讬 砖讬注讝讜专 讝讛 讛驻讬专讜砖 讛诪拽讜诐 讬注讝专讛讜 讻讬 讛讜讗 注讜讝专 讛讗诪转 讜讛讬砖专. 注讜讚 讗讚讘专 注诇 讞讝拽转 讛诪讞讬诇讜转 砖讛诐 诇谞讜讻讞 诇讘讬 讜讗讜诪专 砖讗讬谉 讞讝拽讛 讗诇讗 诇讗讜转讜 讛注谞讬谉 讜诇讗讜转讜 讚讘专 砖讛讞讝讬拽 讘讜 讘诇讘讚 诇讗 诇讛讜住讬祝 注诇讬讜 讜诇讗 诇讞讚砖讜 讜诇讗 诇诪注讟 拽专拽注 砖诇 讝讛. 注转讛 讗驻专砖 诇诪注讟 拽专拽注讜 砖诇 讝讛 讻讘专 讻转讘转讬 讗讜转讜 讘砖谞讬 诪拽讜诪讜转. 诇讗 诇讛讜住讬祝 注诇讬讜 讻讙讜谉 诪讛讜讚专讬 诇讻砖讜专讬 讜诪谞讟驻讬 诇砖讜驻讻讬 讜讻讬讜爪讗 讘讛诐 讗诇讗 讘讟注谞讛 讜讘讞讝拽转 砖诇砖 砖谞讬诐 讗讘诇 转讜讱 砖诇砖 砖谞讬诐 讗诪专讬谞谉 诇讬讛 讗讞讜讬 砖讟专讱 讻讻诇 诪讻专 讜讚讗讬 砖讟专讗 讻转讬讘 注诇讬讛 讚诇讗 砖讚讬 讗讬谞讬砖 讝讜讝讬 讘讻讚讬 讜讗驻讬诇讜 诪转谞讛 谞诪讬 讗讬 诇讗讜 讚讗讬转 诇讬讛 讛谞讗讛 诪讬谞讬讛 诇讗 讬讛讬讘 诇讬讛 讜讻诪讜讻专 讚诪讬. 讜诇讗 诇讞讚砖讜 讻讙讜谉 砖讛讞讝讬拽 讘讞诇讜谉 讘砖转讬拽讛 讜讻讘专 讗诪专谞讜 讻诪讜 砖讞讝拽转讜 拽诇讛 讻讱 转驻讬住转讜 讞诇讜砖讛 砖诇讗 诇诪谞讜注 讘谞讬讬谞讜 砖诇 讝讛 讻讗砖专 讗诪专谞讜 讙诐 讗诐 谞驻诇 讛讻讜转诇 砖讘讜 讛讞诇讜谉 讜讘谞讛 讗讜转讜 讗诐 讘讗 诇驻转讜讞 诇讜 讞诇讜谉 转讞转 讛专讗砖讜谉 讘注诇 讞爪专 诪注讻讘 注诇讬讜 诪驻谞讬 砖讝讛 注转讛 驻谞讬诐 讞讚砖讜转 讛讜讗 讜诇讗 诪讞诇 诇拽讘诇 讛讬讝拽讜 砖诇 讝讛 讗诇讗 诇讗讜转讛 砖注讛 讗讘诇 砖讬讞讝讜专 讜讬讘谞讛 讜讬驻转讞 诇讗 诪驻谞讬 砖谞专讗转 讻驻讜转讞 转讞诇讛 讜讻谉 讘讛讜爪讗转 讝讬讝讬谉 诇讞爪专 讞讘专讜 讜讻谉 讘谞讟驻讬 诇讞爪专 讞讘专讜 讗诐 谞驻诇 讜讞讝专 讜讘谞讛 诇讗 讬讜爪讬讗 讜讛砖讻诇 诪讜专讛 注诇 讝讛. 讙诐 讬砖 诇转诪讜讱 讝讛 讛讚讘专 诪诪拽讜诪讜转 讗讞专讬诐 砖讛专讬 讗诪专讜 讘注谞讬谉 讛诪讜讻专 讘讬转 诇讞讘专讜 讜讗讜诪专 注诇 诪谞转 砖讚讬讜讟讗 注诇讬讜谞讛 砖诇讬 讚讬讜讟讗 注诇讬讜谞讛 砖诇讜 讜讗诪专 专讘 驻驻讗 专爪讛 诇讘谞讜转 注诇 讙讘讛 讘讜谞讛 讜讗诐 谞驻诇 讛讚专 讘谞讬 诇讛 讜诪讛 讛讬讛 爪专讬讱 讝讛 讛砖转讗 讞讝拽转 诪讞讬诇讛 讗诐 谞驻诇 讘谞讬 诇讛 讜驻转讞 砖诐 讛讗讬 讚砖讬讬专 诇谞驻砖讬讛 诪讘注讬讗 讗诇讗 砖诪注 诪讬谞讛 讚讻讛讗讬 讙讜讜谞讗 讘讞讝拽转 诪讞讬诇讜转 讜诇讗 讛讚专讗 讜讻讬 砖讬讬专 诪讬讛讗 讛讚专讗. 讜讗诐 谞驻砖讱 诇讜诪专 讛专讬 讗诪专讜 讘讞爪专 讜讘讛 讝讬讝讬谉 讜讙讝讜讝讟专讗讜转 砖讗诐 谞驻诇讛 讞讜讝专 讜讘讜谞讛 讗讜转讛 讛讻讗 讛讜讗 讚讞讜讝专 讜讘讜谞讛 讗讜转讛 讜诪讜爪讬讗 讘讛 讝讬讝讬谉 诪砖讜诐 讚讬砖 注诪讜 讟注谞讛 砖讛诐 讟讜注谞讬诐 诇诇讜拽讞 讗讬诪专 讻讜谞住 讘转讜讱 砖诇讜 讛讜讗 讛讗 讘注诇诪讗 砖讗讬谉 注诪讜 讟注谞讛 讗诐 讞讝专 讜讘谞讛 讗讬谞讜 诪讜爪讬讗 讚讗讬 诇讗讜 讛讻讬 诇诪讛 诇讬讛 诇诪讬诪专 讛讻讗. 讘讬谉 讜转讚注. 注讚 讻讗谉 诇砖讜谞讜.

